title: Debrah Farentino

text: Farentinolla on ollut neljä avioliittoa. Hänen nykyinen puolisonsa on ohjaaja Gregory Hoblit, jonka kanssa hän meni naimisiin vuonna 1994.


title: Pekka Kangasalusta

text: Pekka Kangasalusta (s. 22. syyskuuta 1977 Jurva) on suomalainen jääkiekkovalmentaja ja entinen jääkiekkoilija.


title: Pekka Kangasalusta

text: Ensimmäiset pelinsä Pekka Kangasalusta pelasi Jurvassa, mutta koska Jurvassa ei ollut jäähallia, hän siirtyi jo varhaisessa vaiheessa edustamaan Kurikan Ryhtiä. Kun Kangasalusta kasvoi pelaajana, hän siirtyi pelaamaan juniorisarjoissa Vaasan Sportin riveissä. Muutaman Vaasan-vuoden jälkeen hän muutti Tampereelle jo 15-vuotiaana ja pääsi Ilveksen junioreihin. Jo kaudella 1994–95 pelaamaan edustusjoukkueen mukana kaksi ottelua. Seuraavalla kaudella hän edusti A-nuoria, mutta kävi kokeilemassa myös aikuisten pelejä niin Kooveen riveissä I-divisioonassa kuin Ilveksessäkin. Keväällä 1996 Kangasalustan tilastoihin merkattiin kaksi SM-liigan pudotuspeliä Ilveksen riveissä.


title: Pekka Kangasalusta

text: Kangasalusta vakiinnutti liigapaikkansa Ilveksessä kaudella 1996–97, vaikka pelasikin vielä muutamia A-junioreiden pelejä ja edusti Suomea myös nuorten MM-kisoissa. Seuraavasta kaudesta hän pelasi suurimman osan Ruotsissa Malmö Redhawksissa, mutta palasi kaudelle 1998–99 taas Ilvekseen.


title: Pekka Kangasalusta

text: Kaudella 1999–2000 Kangasalusta ehti edustaa kolmea seuraa Suomessa: kahden pelin ajan Ilvestä, 26 ottelun verran HIFK:ta ja lopulta seitsemän ottelun ajan Oulun Kärppien I-divisioonajoukkuetta. Kärpät nousi kauden päätteeksi SM-liigaan, ja Kangasalusta jatkoi joukkueessa.


title: Pekka Kangasalusta

text: Syksyllä 2001 Kangasalustan tie vei Turkuun TPS:n riveihin. Siellä hän pelasi yhden kauden kunnes siirtyi uransa kahdeksi viimeiseksi kaudeksi Porin Ässiin. Loukkaantumisista kärsinyt Kangasalusta pelasi kahden viimeisen kautensa aikana SM-liigassa 25 ja 18 ottelua ja joutui lopettamaan ammattilaisuransa vasta 27-vuotiaana. Kaudella 2004–05 Kangasalusta palasi vielä jäille pelaten Suomi-sarjassa HC Montrealin riveissä pelaten 15 ottelun ajan.


title: Pekka Kangasalusta

text: Urallaan Kangasalusta ei pisteillä juhlinut. SM-liigassa hän tienasi kaikkiaan 11 kauden aikana 30 pistettä. Hän oli perusvarma puolustaja, jonka tehtävänä oli puolustaa omaa maalia ja pitää yllä taklauspeliä. Kangasalusta tunnettiin lempinimellä Parru. Etenkin uransa alussa mies kunnostautui kovan pelin taitajana, ja kaudella 1998–99 jäähyminuutteja kertyi 119 kaikkiaan 44 ottelussa.


title: Pekka Kangasalusta

text: Vuosina 2007 — 2010 Kangasalusta valmensi Ilveksen juniorijoukkueita, B-junioreiden apuvalmentajana yhden kauden ja A-junioreiden päävalmentajana kaksi kautta. Kaudella 2011—2012 hän toimi Ilveksen edustusjoukkueen apuvalmentajana.


title: Pekka Kangasalusta

text: Ilveksen jälkeen Kangasalusta valmensi kaksi kautta Mestiksen Kiekko-Vantaata päävalmentajana. Vuosien 2014–2017 aikana hän toimi kolmen kauden ajan HIFK:n apuvalmentajana.


title: Pekka Kangasalusta

text: HIFK-aikansa jälkeen hän toimi vuoden Suomen jääkiekkomaajoukkueen apuvalmentajana. Kaudeksi 2018–2019 hänet nimettiin jääkiekon SM-liigassa pelaavan Mikkelin Jukurien päävalmentajaksi.


title: Pekka Kangasalusta

text: Kaudella 2010–11 Kangasalusta toimi Ilveksen pelaajakoordinaattorin tehtävissä.


title: Angoulêmen sarjakuvafestivaali

text: Angoulêmen kansainväliset sarjakuvafestivaalit () on Angoulêmessa Ranskassa vuosittain järjestettävä sarjakuvatapahtuma. Festivaaleja pidetään Euroopan suurimpana sarjakuvatapahtumana.


title: Angoulêmen sarjakuvafestivaali

text: Ensimmäiset Angoulêmen sarjakuvafestivaalit järjestettiin 25. tammikuuta 1974. Vuonna 1972 oli järjestetty sarjakuvanäyttely "Kymmenen miljoona kuvaa", jonka suosio sai Angoulêmen kaupungin järjestämään säännöllisen sarjakuvatapahtuman. Tapahtumassa jaetaan monia eri palkintoja. Grand Prix de la Ville d'Angoulême on palkinto elämäntyöstä sarjakuvan parissa vielä elossa olevalle sarjakuvantekijälle. Tämän palkinnon ovat saaneet esimerkiksi Will Eisner (1975), Jean Giraud (1981), Enki Bilal (1987), Robert Crumb (1999) ja Régis Loisel (2003). Vuoden 2008 palkinto meni parille Philippe Dupuy ja Charles Berberian


title: Scott Chipperfield

text: Scott Chipperfield (s. 30. joulukuuta 1975 Sydney, Uusi Etelä-Wales, Australia) on australialainen jalkapalloilija, joka on pelannut pitkään muun muassa sveitsiläisessä Baselin joukkueessa. 180 senttimetriä pitkän Chipperfieldin pelipaikka on vasemmalla laidalla puolustajana tai laitalinkkinä. Hänellä on myös Sveitsin kansalaisuus.


title: Scott Chipperfield

text: Chipperfield on edustanut ammattilaisuransa aikana myös muun muassa australialaista Wollongong Wolvesia. Baseliin hän siirtyi vuonna 2001 käytyään sitä ennen epäonnistuneella testijaksolla Boltonissa. Australian maajoukkueessa hän teki ensiesiintymisensä vuonna 1998. Hän on ollut maajoukkueen mukana muun muassa MM-kisoissa 2006, joissa hän pelasi Australian jokaisessa neljässä ottelussa. Hän pelasi kaikkiaan 68 maaottelua ja teki niissä 12 maalia.


title: Dee Palmer

text: Dee Palmer (synt. David Palmer, 2. heinäkuuta 1937 Lontoo, Iso-Britannia) on brittiläinen säveltäjä/sovittaja ja Jethro Tull -yhtyeen entinen kosketinsoittaja.


title: Dee Palmer

text: Nuoruusvuosinaan Palmer opiskeli säveltämistä ja musiikkia Royal Academy of Music -oppilaitoksessa opeteltuaan ensin soittamaan klarinettia armeijavuosinaan. Hänen ensimmäinen albumiprojektinsa oli skottilaisen folk-legendan Bert Janschin "Nicola".


title: Dee Palmer

text: Vuonna 1968 Jethro Tullin manageri Terry Ellis kuuli Palmerin kyvyistä ja kutsui hänet tekemään orkesterisovituksen Tullin ensimmäiselle albumille, "This Was", kappaleeseen "Move On Alone". Palmer teki vaikutuksen yhtyeeseen ja hänet kutsuttiin samana vuonna tekemään jousisovitus "Christmas Song" -singleen. Tämän jälkeen hän teki kaikki jousi- ja orkesterisovitukset tuleviin Jethro Tull -albumeihin ja vuonna 1976 hän liittyi yhtyeeseen toiseksi kosketinsoittajaksi. Hänen tehtävänsä oli lähinnä soittaa syntetisaattorilla jousisovitukset live-konserteissa.


title: Dee Palmer

text: 1970-luvun lopulla hän myös sävelsi yhdessä Tull-miesten Ian Andersonin ja Martin Barren kanssa musiikin balettiin "The Water's Edge". 1980 Ian Andersonin tehtyä sooloalbumiksi tarkoitetun "A"-albumin, levy-yhtiön painostuksesta se julkaistiinkin Jethro Tullin nimellä ja virheellisessä lehdistötiedotteessa kerrottiin David Palmerin saaneen potkut yhtyeestä yhdessä John Evanin ja Barriemore Barlow:n kanssa. Anderson oli pahoillaan tilanteesta, mutta miehet eivät enää palanneet yhtyeeseen.


title: Dee Palmer

text: Tullin jälkeen Palmer ja John Evan perustivat lyhyt-aikaisen Tallis-yhtyeen, joka yhdisteli klassista musiikkia pop-musiikkiin. Tallisin hajottua Palmer keskittyi elokuvamusiikin tekoon ja sessioihin. Hän teki myös albumeja, joissa rock-yhtyeiden kappaleita oli sovitettu orkesterimuotoon (esimerkiksi Jethro Tull, Genesis, Queen, The Beatles, Yes, Pink Floyd).


title: Dee Palmer

text: Vuonna 2003 David Palmer muutti etunimensä Dee'ksi ja 2004 alussa hän ilmoitti tehneensä sukupuolenvaihdosleikkauksen ja käyneensä läpi täydellisen vaihdoksen miehestä naiseksi. Hän totesi, että oli tuntenut olevansa nainen jo yli 60 vuotta ja vaimonsa kuoltua hän päätti tehdä vaihdoksen. Ian Anderson on tukenut julkisesti Palmerin päätöstä.


title: James Farentino

text: James Farentino (24. helmikuuta 1938 New York – 24. tammikuuta 2012 Los Angeles) oli yhdysvaltalainen näyttelijä. Hän on esiintynyt useissa elokuvissa, joiden joukossa ovat "Hurrikaani" (1980) ja "Ninan alibi" (1989). Hänellä oli 1970-luvulla rooli myös television minisarjassa "Jeesus Nasaretilainen".


title: James Farentino

text: Farentino voitti Golden Globen vuonna 1967 ja oli ehdolla Emmy-palkinnon saajaksi 1978. Hän oli neljästi naimisissa.


title: Robert Powell

text: Robert Powell (s. 1. kesäkuuta 1944) on brittiläinen näyttelijä. Hänellä on ollut useita tunnettuja rooleja, muun muassa Jeesuksena minisarjassa "Jeesus Nasaretilainen" (1977) sekä Mark Williamsina "Holby Cityn sairaalassa".


title: Out of Jimmy’s Head

text: Out of Jimmy's Head on yhdysvaltalainen Cartoon Network Studiosin ensimmäinen tuottama televisiosarja, jossa on sekoitus elävää ja piirrettyä kuvaa. Sarja perustuu vuoden 2006 televisioelokuvaan Re-Animated. Out of Jimmy's Headin ovat tuottaneet Brookwell McNamara Entertainment yhdessä Cartoon Network Studiosin kanssa.


title: Out of Jimmy’s Head

text: Sarjaa esitettiin ensi kerran 14. syyskuuta 2007 Yhdysvalloissa ja Suomessa maksullisella Cartoon Networkilla 7. heinäkuuta 2008.


title: Out of Jimmy’s Head

text: Sarja jatkaa elokuvan Re-Animatedin tapahtumista, kun varhaisteini-ikäinen Jimmy Roberts joutuu onnettomuuteen Gollyworldissä huvipuistossa, joka perustuu animaatiohahmoon Golly Gopher. Jimmyn aivot vahingoittuvat onnettomuudessa ja hän saa tilalle aivosiirteen myötä kuuluisan piirtäjän Milt Appledayn aivot. Appleday loi muun muassa Golly Gopherin, Tuxin ja Croccon, sekä useita muita piirroshahmoja. Hän kärsi skitsofreniasta, jonka myötä nyt myös Jimmy kykenee näkemään piirroshahmoja oikeassa elämässä. Miltin poika Sonny Appleday haluaa isänsä aivot itselleen, jolla hän suunnittelee tulevansa loistavaksi piirtäjäksi ja valloittavansa tämän avulla maailman.


title: Hocine Soltani

text: Hocin Soltani (s. 27. joulukuuta 1972 Thénia – 1. maaliskuuta 2002 Marseille) oli algerialainen nyrkkeilijä ja olympiavoittaja. Hän voitti kaksi olympiamitalia: kultaa Atlantasta 1996 alle 60-kiloisten sarjasta ja pronssia Barcelonasta 1992 alle 57-kiloisten sarjasta. Soltani voitti myös voitti pronssia vuoden 1991 MM-kilpailuissa Sydneyssä.


title: Hocine Soltani

text: Soltanilla oli myös lyhyt, neljän ottelun mittainen ammattinyrkkeilyura.


title: Hocine Soltani

text: Soltani katosi maaliskuussa 2002. Hänen eloton ruumiinsa löydettiin Marseillen lähistöltä syyskuussa 2004.


title: Hocine Soltani

text: Hocine oli Mebarek Soltanin setä.


title: Jigoku-Retsuden – New Recordings Best

text: Jigoku-Retsuden – New Recordings Best on Kiss-yhtyeen kokoelmalevy, joka sisältää uudelleenäänityksiä yhtyeen vanhoista kappaleista. Albumi julkaistiin 27. elokuuta 2008 Japanissa.


title: Jigoku-Retsuden – New Recordings Best

text: Kokoelmalevystä on julkaistu myös versio, joka sisältää bonus-DVD:n Kissin keikalta Budokanista 1977. Konserttitallenne on julkaistu myös "" -DVD:llä. DVD:llä esiintyy yhtyeen alkuperäiskokoonpano.


title: Jigoku-Retsuden – New Recordings Best

text:
Vuonna 2009 kokoelmalevy julkaistiin muissa maissa bonuslevynä "Sonic Boom" -albumin erikoispainoksella.
Erikoispainoksen konsertissa soittavat alkuperäiset jäsenet, eli:


title: Claudia Heill

text: Claudia Heill (24. tammikuuta 1982 Wien – 31. maaliskuuta 2011 Wien) oli itävaltalainen judoka.


title: Claudia Heill

text: Heill saavutti vuonna 2009 päättyneellä urallaan hopeaa 63 kilon sarjasta Ateenan olympialaisista 2004 ja lisäksi lukuisia EM-mitaleja, joista kolme on pronssista ja kaksi hopeista, kaikki 63 kilon sarjasta. MM-tasolla hän ei yltänyt mitaleille. Pekingin olympialaisissa 2008 Heill sijoittui viidenneksi. Hän lopetti kilpauransa vuonna 2009 ja toimi sen jälkeen juniorivalmentajana.


title: Claudia Heill

text: Heill kuoli maaliskuussa 2011 29-vuotiaana. Hän teki itsemurhan hyppäämällä kerrostalon kuudennen kerroksen ikkunasta.


title: Clive Bunker

text: Clive William Bunker (s. 30. joulukuuta 1946 Luton, Iso-Britannia) on brittiläinen rumpali.


title: Clive Bunker

text: Hän aloitti uransa The Warriors -nimisessä yhtyeessä, kunnes perusti kitaristi Mick Abrahams'in kanssa McGregor's Engine -yhtyeen. Vuonna 1967 Bunker ja Abrahams tutustuivat Blackpoolista tulleisiin Ian Andersoniin ja Glenn Cornickiin ja perustivat Jethro Tullin. Clive Bunker oli yhtyeen rumpalina aina vuoteen 1971 kunnes erosi mennäkseen naimisiin.


title: Clive Bunker

text: Jethro Tullin jälkeen Bunker on soittanut useiden artistien ja yhtyeiden kanssa, kuten Blodwyn Pig, Robin Trower, Jude, Aviator, Jeff Pain, Manfred Mann, Jack Bruce, Gordon Giltrap, Anna Ryder, Electric Sun, Steve Hillage, Vikki Clayton, Solstice, Uli Jon Roth, Glenn Hughes ja Jerry Donahue.


title: Clive Bunker

text: Bunker on julkaissut sooloalbumin "Awakening" vuonna 1998.


title: The All-American Rejects

text: The All-American Rejects on yhdysvaltalainen rockyhtye Stillwaterista, Oklahomasta. Yhtyeen nimi lyhennetään AAR, ja se tarkoittaa 'perusamerikkalaisia hylkiöitä'. Yhtyeen musiikkia on luokiteltu pop rockiksi, alternative rockiksi ja powerpopiksi. Yhtyeen perustivat Tyson Ritter ja Nick Wheeler vuonna 2001. Vuonna 2005 julkaistua läpimurtoalbumia "Move Along" on myyty Yhdysvalloissa tuplaplatinaan oikeuttava määrä, eli kaksi miljoonaa kappaletta.


title: The All-American Rejects

text:
Vuoden 2001 kesällä The All-American Rejects julkaisi EP:n "Same Girl, New Songs" ja lähti kiertueelle Clayton Rhoadesin kanssa. Kiertueella bändi sai levytyssopimuksen Doghouse Recordsille.
AAR äänitti debyyttialbuminsa "The All-American Rejects", joka julkaistiin vuonna 2003. Levyllä Nick Wheeler soitti rumpuja ja kitaraa ja Tyson Ritter lauloi ja soitti bassoa. Samana vuonna Mike Kennerty ja Chris Gaylor liittyivät bändiin. Ensimmäiseltä levyltä julkaistusta singlestä "Swing, Swing" tuli hitti, josta bändi parhaiten tunnettiin monen vuoden ajan. Heidät leimattiin jopa yhden hitin ihmeeksi kappaleen takia. Vuonna 2004 AAR julkaisi live-DVD:n.


title: The All-American Rejects

text:
12. heinäkuuta 2005 The All-American Rejects julkaisi toisen albuminsa "Move Along". Siltä julkaistut singlet "Dirty Little Secret", "Move Along" ja "It Ends Tonight" toivat bändille julkisuutta, listasijoituksia ja vuoden 2006 MTV Video Music Awards -palkinnon parhaasta yhtyeen videosta.
AAR julkaisi myös "The Bite Back EP:n", joka on saatavilla vain iTunesissa.
Vuonna 2006 The All-American Rejects soitti Fall Out Boyn kanssa Black Clouds and Underdogs Tour -kiertueella.


title: The All-American Rejects

text:
Yhtye julkaisi "Tournado" -DVD:n 17. heinäkuuta 2007.
AAR soitti vuosina 2007 ja 2008 muun muassa Bon Jovin ja Paramoren kanssa.
Kolmatta albumia on odotettu kauan, ja Alternative Press-lehden listalla vuoden 2008 odotetuimmista albumeista se ylsi toiselle sijalle. The All-American Rejects on ilmoittanut levyn ilmestyvän 15. syyskuuta.


title: Tuntematon maa

text: Tuntematon maa voi tarkoittaa:


title: Vanhan Paukun Festivaali

text: Vanhan Paukun Festivaali on Lapuan Vanhan Paukun kulttuurikeskuksessa järjestettävä musiikkifestivaali. Vanhan Paukun Festivaali järjestetään vuosittain elokuun ensimmäisenä viikonloppuna. Tapahtuma sai alkunsa vuonna 2000, jolloin Eteläpohjalaiset Spelit saapuivat Lapualle. Spelit vietettiin Lapualla kolmena peräkkäisenä vuonna. Spelit lähtivät jälleen kiertämään, mutta festivaali jäi Lapualle vain nimeään muuttaen.


title: Vanhan Paukun Festivaali

text: Seuraava Vanhan Paukun Festivaali järjestetään perjantaina 29 ja lauantaina 30 heinäkuuta 2017.


title: Vanhan Paukun Festivaali

text: Vanhan Paukun Festivaalien ohjelma sisältää eri musiikkityylejä, stand-up-komiikkaa, tanssia ja teatteria. Vuosittain festivaalin sunnuntaipäivän kruunaa taitavien nuorten soittajien Sinfoniaorkesteri Vivo. Vuoden 2013 Vanhan Paukun Festivaali järjestettiin 2. – 4. elokuuta 2013.


title: Vanhan Paukun Festivaali

text: Vuoden 2012 tapahtumassa esiintyivät muun muassa Jukka Poika, Juha Tapio, Hamilton Groove, Riku Niemi Orchestra ja Jorma Kääriäinen, Telaketju, Sici & The Boogie Brothers, Arttu Wiskari, Palava, Rolls plays Hurriganes ja Soul Operators. Tapahtumassa nähtiin myös Ilkka Aron "Luolamies"-monologi sekä Eija Vilppaan ja Riitta Havukaisen "Hansu ja Pirre -show".


title: Kontti-kierrätystavaratalo

text: Kontti-kierrätystavaratalot ovat Suomen Punaisen Ristin kierrätystavarataloja, joissa myydään lahjoituksena saatuja tuotteita. Konttien tuotto käytetään Punaisen Ristin avustustyöhön Suomessa ja maailmalla.


title: Kontti-kierrätystavaratalo

text: Kontti-kierrätystavaratalot ottavat lahjoituksina vastaan ehdottomasti ehjiä, puhtaita ja hyväkuntoisia vaatteita, huonekaluja ja kodin käyttötavaroita.


title: Kontti-kierrätystavaratalo

text: Kontteihin saadut lahjoitukset päätyvät joko Konttien hyllyille myyntiin tai ne annetaan apua tarvitseville. Suomessa tavaralahjoituksia voivat saada esimerkiksi perheet, joiden koti on palanut tulipalossa. Maailmalle apua lähetetään sotien ja luonnonkatastrofien uhreille.


title: Kontti-kierrätystavaratalo

text: Konttien tuloksesta kaksi kolmasosaa jaetaan Punaisen Ristin vapaaehtoistoiminnan tukemiseen Suomessa ja yksi kolmasosa katastrofirahastoon.


title: Kontti-kierrätystavaratalo

text: Kontit työllistävät henkilöitä, joilla on takanaan vähintään 500 päivän työttömyysjakso ja mahdollisuus korotettuun palkkatukeen. Kontti on monimuotoinen työyhteisö, jossa henkilöstölle tarjotaan tukea, koulutusta ja muita valmiuksia työelämään.


title: Kontti-kierrätystavaratalo

text: Kontissa voi työskennellä palkkatuella, työharjoittelussa tai -kokeilussa määräaikaisesti.


title: Kontti-kierrätystavaratalo

text: Konttien työtehtävät ovat monipuoliset: lahjoitustavaran lajittelu, tavarankäsittely, silitys, kunnostus, siistiminen, tuotehinnoittelu, esillepano, myynti, varastotyö, kuljetuspalvelu, huonekalumyynti, urheiluväline- ja pienkonehuolto, myymäläkassa, somistus ja myymälämarkkinointitehtävät.


title: Kontti-kierrätystavaratalo

text: Kontti-ketjun hallintokonttori sijaitsee Jyväskylän Palokassa. Kontti-kierrätystavaratalot sijaitsevat Espoossa, Joensuussa, Kuopiossa, Lahdessa, Lappeenrannassa, Oulussa, Porissa, Rovaniemellä, Tampereella, Turussa ja Vantaalla. Lisäksi elokuussa 2016 avattiin uusi kierrätystavaratalo Helsingin Itäkeskukseen.


title: FC Vapsi

text: FC Vapsi on sastamalalainen vuonna 1997 perustettu jalkapalloseura, joka syntyi Vammalan Palloseuran organisaatiomuutoksen tuloksena. Kaudella 2019 FC Vapsin edustusjoukkue pelaa SPL:n Tampereen piirin Kutosta.


title: Tilastollinen merkitsevyys

text: Tilastollinen merkitsevyys tarkoittaa tilastotieteessä sitä, että on epätodennäköistä, että tulos olisi sattumaa. "Tilastollisesti merkitsevä ero" tarkoittaa ainoastaan, että ero on olemassa, ei sitä että se olisi erityisen suuri tai muuten merkittävä.


title: Tilastollinen merkitsevyys

text: Tilastollisen merkitsevyyden käsitettä tarvitaan, koska tilastollisessa tutkimuksessa ei useinkaan ole käytettävänä koko perusjoukkoa, vaan ainoastaan rajallinen otos siitä. Otoksessa on perusjoukkoon verrattuna aina jonkin verran sattuman aiheuttamaa heilahtelua, joten otoksissa havaittu ero esimerkiksi keskiarvossa ei sellaisenaan todista mitään ennen kuin se on todettu tilastollisesti merkitseväksi.


title: Tilastollinen merkitsevyys

text: Tilastollista merkitsevyyttä testataan tilastollisilla testeillä. Usein asetetaan nollahypoteesi, jonka mukaan perusjoukoissa ei ole eroa. Testit antavat usein p-arvon, joka kertoo, miten todennäköinen havainto on sillä oletuksella, että nollahypoteesi on totta. Rajana voi olla esimerkiksi 0,05, jota pienemmillä arvoilla nollahypoteesi hylätään ja ero katsotaan tilastollisesti merkitseväksi. Tällä tavalla aineistossa havaittu ero katsotaan siis tilastollisesti merkitseväksi, kun sen todennäköisyys esiintyä sattumalta on pienempi kuin 0,05 (5 %).


title: Tilastollinen merkitsevyys

text: Yleisesti käytettyjä merkitsevyystasoja ovat


title: Arnac-sur-Dourdou

text: Arnac-sur-Dourdou on kylä ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 30 asukasta vuoden 1999 väestönlaskennassa. Arnac-sur-Dourdoun pinta-ala on 17 neliökilometriä.


title: Belcastel (Aveyron)

text: Belcastel [bɛlkastɛl] on kylä ja kunta Aveyronin departementissa Midi-Pyrénées’n hallintoalueella Ranskassa. Kunnassa oli 251 asukasta vuoden 1999 väestönlaskennassa. Belcastelin pinta-ala on 11 neliökilometriä.


title: Belcastel (Aveyron)

text: Paristakymmenestä maatilasta koostuva Belcastelin kunta kuuluu vanhan linnan ympärille rakentuneen keskustaajamansa ansiosta kauneimpien ranskalaiskylien järjestöön "Les Plus Beaux Villages de France". Aveyronin departementissa järjestön jäsenkyliä on sen lisäksi yhdeksän: Brousse-le-Château, Conques-en-Rouergue, La Couvertoirade, Estaing, Najac, Peyre (Comprégnacin kunnassa), Saint-Côme-d'Olt, Sainte-Eulalie-d'Olt ja Sauveterre-de-Rouergue.


title: Bertholène

text: Bertholène on kunta Aveyronin departementissa Midi-Pyrénées'n hallintoalueella Ranskassa. Kunnassa oli 924 asukasta vuoden 1999 väestönlaskennassa. Bertholènen pinta-ala on 47 neliökilometriä.


title: Broquiès

text: Broquiès on kunta Aveyronin departementissa Midi-Pyrénées'n hallintoalueella Ranskassa. Kunnassa oli 678 asukasta vuoden 1999 väestönlaskennassa. Broquièsin pinta-ala on 38 neliökilometriä.


title: Brousse-le-Château

text: Brousse-le-Château on kunta Aveyronin departementissa Midi-Pyrénées'n hallintoalueella Ranskassa. Kunnassa oli 163 asukasta vuoden 1999 väestönlaskennassa. Brousse-le-Châteaun pinta-ala on 16 neliökilometriä.


title: Brousse-le-Château

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Al Joyner

text: Alfrederick Alphonzo ”Al” Joyner (s. 19. tammikuuta 1960) on yhdysvaltalainen kolmiloikkaaja ja olympiavoittaja.


title: Al Joyner

text: Yliopistourallaan Joyner kilpaili Arkansasin osavaltion yliopiston joukkueessa ja voitti kolmesti ulkoratojen yliopistomestaruuden sekä. 1983 Helsingin MM-kisoissa hän sijoittui kahdeksanneksi. 1984 Los Angelesin olympialaisissa Joyner voitti olympiakultaa tuloksella 17,26. Samana vuonna hänet palkittiin Jim Thorpen palkinnolla, joka myönnetään olympiavuosina parhaalle yhdysvaltalaiselle kenttälajien kilpailijalle.


title: Al Joyner

text: Vuonna 1987 Joyner meni naimisiin pikajuoksija Florence Griffithin kanssa, jonka hän oli tavannut vuoden 1980 olympiakarsinnoissa. Hänen sisarensa on seitsenottelun ja pituushypyn maailmanmestari ja olympiavoittaja Jackie Joyner-Kersee.


title: Brusque (Aveyron)

text: Brusque on kunta Aveyronin departementissa Midi-Pyrénées'n hallintoalueella Ranskassa. Kunnassa oli 366 asukasta vuoden 1999 väestönlaskennassa. Brusquen pinta-ala on 36 neliökilometriä.


title: Compeyre

text: Compeyre on kylä ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 492 asukasta vuoden 1999 väestönlaskennassa.Compeyren pinta-ala on 10 neliökilometriä.


title: Comprégnac

text: Comprégnac on kunta Aveyronin departementissa Midi-Pyrénées'n hallintoalueella Ranskassa. Kunnassa oli 215 asukasta vuoden 1999 väestönlaskennassa. Comprégnacin pinta-ala on 11 neliökilometriä.


title: Comprégnac

text: Comprégnacin kunnan Peyren kylä on valittu kauneimpien ranskalaiskylien "Les Plus Beaux Villages de France" -järjestön jäseneksi. Peyrestä on näköyhteys vuonna 2004 valmistuneeseen, 343 metriä korkeaan Millaun maasiltaan.


title: Conques-en-Rouergue

text:
Conques-en-Rouergue on kunta Ranskassa Aveyronin departementissa Languedoc-Roussillon-Midi-Pyrénées'n alueella.
Kunta muodostettiin 1. tammikuuta 2016 kun neljä kuntaa Conques, Grand-Vabre, Noailhac ja Saint-Cyprien-sur-Dourdou yhdistyivät.


title: Conques-en-Rouergue

text: Conquesissa sijaitseva St Foyn kirkko on nimitetty pyhiinvaelluskirkoksi. Se on osa Santiago de Compostelan pyhiinvaellusreittiä ja kuuluu siksi Unescon maailmanperintöluetteloon.


title: La Couvertoirade

text: La Couvertoirade on kunta Aveyronin departementissa Midi-Pyrénées'n hallintoalueella Ranskassa. Kunnassa oli 153 asukasta vuoden 1999 väestönlaskennassa. La Couvertoiradein pinta-ala on 62 neliökilometriä.


title: La Couvertoirade


title: Kansirakennus

text: Kansirakennus on alusta ylhäältäpäin suojaavan säänkestävän katteen, sääkannen, päällä olevien suojatilojen yleisnimitys. Laidasta laitaan ulottuvaa kansirakennusta nimitetään ylärakennukseksi. Sellaisia ovat esimerkiksi keulakoroke, peräkoroke ja siltakoroke. Kansirakennus voi myös olla kapeampi, jolloin laidoituksen kaarien jatkeet eivät vahvista niiden seiniä. Kansirakennuksen ja kannen yläpuolelle ulottuvan laidoituksen osan eli reelingin väliin jää tällöin kulkuväylä. Tällainen kansirakennus on esimerkiksi kansihytti ja peräsinhytti.


title: Kansirakennus

text: Useimpien rahtilaivojen kansirakennus on laivan perässä. Etäisyys konehuoneen ja potkurin välillä on lyhin, kun koneisto on lastitilan takana laivan peräosassa. Komentosilta ja asuintilat sijoitetaan tällöin konehuoneen yläpuolelle. Kaasu- ja öljysäiliöaluksissa kansirakennus ei saa olla lastialueen päällä tulipalo- ja räjähdysvaaran vuoksi. Laivoissa, joissa potkurimoottorit toimivat sähköllä, konehuoneen sijaintipaikka voidaan valita vapaammin. Tällöin ohjaamo sijaitsee usein keulassa. Jos laivan runko on korkea keulaan asti, sijoitetaan laivan ohjaamo keulaan. Tällainen rakenne on käytössä useissa roro-laivoissa, autonkuljetuslaivoissa ja matkustajalaivoissa.


title: Creissels

text: Creissels on kunta Aveyronin departementissa Midi-Pyrénées'n hallintoalueella Ranskassa. Kunnassa oli 1 501 asukasta vuoden 1999 väestönlaskennassa. Creisselsin pinta-ala on 28 neliökilometriä.


title: Creissels

text: Millaun maasilta sijaitsee pääosin Creisselsin kunnassa.


title: Aerobinen kynnys

text: Aerobisella kynnyksellä (AerK) tarkoitetaan sitä yksilöllistä rasitustasoa, jolla lihasten ja veren maitohappopitoisuus alkaa kohota normaalista tasostaan nousujohteisen lihasrasituksen aikana. Aerobinen kynnys ilmaistaan usein absoluuttisena sykearvona (lyöntiä minuutissa).


title: Entraygues-sur-Truyère

text: Entraygues-sur-Truyère on kunta Aveyronin departementissa Midi-Pyrénées'n hallintoalueella Ranskassa. Kunnassa oli 1 267 asukasta vuoden 1999 väestönlaskennassa. Entraygues-sur-Truyèren pinta-ala on 30 neliökilometriä.


title: Espalion

text: Espalion on kunta Aveyronin departementissa Midi-Pyrénées'n hallintoalueella Ranskassa. Kunnassa oli 4 360 asukasta vuoden 1999 väestönlaskennassa. Espalionin pinta-ala on 37 neliökilometriä.


title: Estaing (Aveyron)

text: Estaing on kunta Aveyronin departementissa Midi-Pyrénées'n hallintoalueella Ranskassa. Kunnassa oli 612 asukasta vuoden 1999 väestönlaskennassa. Estaingin pinta-ala on 17 neliökilometriä.


title: Estaing (Aveyron)

text: Estaing kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu samasta departementista yhdeksän muutakin kylää.


title: Livinhac-le-Haut

text: Livinhac-le-Haut on kunta Aveyronin departementissa Midi-Pyrénées'n hallintoalueella Ranskassa. Kunnassa oli 1 126 asukasta vuoden 1999 väestönlaskennassa.Livinhac-le-Hautin pinta-ala on 11 neliökilometriä.


title: Mélagues

text: Mélagues on kunta Aveyronin departementissa Midi-Pyrénées'n hallintoalueella Ranskassa. Kunnassa oli 102 asukasta vuoden 1999 väestönlaskennassa. Mélaguesin pinta-ala on 45 neliökilometriä.


title: Millau

text: Millau [mijo] on kaupunki ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 21 943 asukasta vuoden 2008 väestönlaskennassa. Millaun pinta-ala on 168 neliökilometriä.


title: Millau

text: Millau sijaitsee Tarn-joen varressa kohdassa, jossa Dourbie-sivujoki yhtyy Tarniin. Millaun lounaispuolella sijaitsee Millaun maasilta, joka on maailman korkein ajoneuvoilla ylitettävä silta.


title: Millau

text: Rooman vallan aikana paikkakunnan nimi oli Condatomagus, ”markkina jossa joet kohtaavat”. Tuolloin seutu tuli tunnetuksi punaisesta "terra sigillata" -keramiikasta, jonka perinnettä vaalitaan Millaun lähellä sijaitsevassa arkeologisessa kohteessa La Graufesenque. Paikkakunta on nykyisin tunnettu myös lampaannahkasta valmistetuista käsineistä ja muista nahkatuotteista, joiden historiaa on koottu museoon nimeltä "La Maison de la Peau et du Gant".


title: Monteils (Aveyron)

text: Monteils on kunta Aveyronin departementissa Midi-Pyrénées'n hallintoalueella Ranskassa. Kunnassa oli 465 asukasta vuoden 1999 väestönlaskennassa. Monteilsin pinta-ala on 17 neliökilometriä.


title: Mur-de-Barrez

text: Mur-de-Barrez on kunta Aveyronin departementissa Midi-Pyrénées'n hallintoalueella Ranskassa. Kunnassa oli 880 asukasta vuoden 1999 väestönlaskennassa. Mur-de-Barrezin pinta-ala on 20 neliökilometriä.


title: Muret-le-Château

text: Muret-le-Château on kunta Aveyronin departementissa Midi-Pyrénées'n hallintoalueella Ranskassa. Kunnassa oli 272 asukasta vuoden 1999 väestönlaskennassa. Muret-le-Châteauin pinta-ala on 15 neliökilometriä.


title: Najac

text: Najac on kylä ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 744 asukasta vuoden 1999 väestönlaskennassa. Najacin pinta-ala on 54 neliökilometriä.


title: Najac

text: Najac on valittu kauneimpien ranskalaiskylien "Les Plus Beaux Villages de France" -järjestön jäseneksi. Vuonna 2017 brittiläinen "The Daily Telegraph" nimesi Gordesin yhdeksi Ranskan 20 kauneimmasta kylästä.


title: Nant (Aveyron)

text: Nant on kunta Aveyronin departementissa Midi-Pyrénées'n hallintoalueella Ranskassa. Kunnassa oli 846 asukasta vuoden 1999 väestönlaskennassa. Nantin pinta-ala on 109 neliökilometriä.


title: Hannu Palosuo

text: Hannu Olavi Palosuo (s. 29. syyskuuta 1966 Helsinki) on suomalainen kuvataiteilija ja graafikko. Hänen töitään on esitelty runsaasti ympäri maailmaa, Suomen lisäksi muun muassa Italiassa, Saksassa, Japanissa ja Yhdysvalloissa. Hän asuu ja työskentelee Suomessa ja Italiassa.


title: Hannu Palosuo

text: Palosuon debyyttinäyttely oli vuonna 1995 Roomassa ja hän valmistui Rooman taideakatemiasta vuonna 1997. Palosuo on osallistunut Venetsian Taidebiennaaliin vuosina 2009, 2011 ja 2013, Kairon Biennaaliin vuonna 2010, Rooman kuvanveistobiennaaliin vuonna 2011, Chilen Biennaaliin 2015 sekä Liman grafiikan Biennaaliin 2016. Vuonna 2016 hänellä oli henkilökohtainen näyttely Kansallismuseossa Helsingissä. Hän on Taidemaalariliiton jäsen. Vuonna 2009 hänet kutsuttiin Accademia Internazionale Città di Roma kunnia-akateemikoksi.


title: Hannu Palosuo

text: Hannu Palosuon puoliso on italialainen oopperaohjaaja Italo Nunziata. Hänen isoisänsä oli jäätutkija Erkki Palosuo.


title: Peyreleau

text: Peyreleau on kunta Aveyronin departementissa Midi-Pyrénées'n hallintoalueella Ranskassa. Kunnassa oli 70 asukasta vuoden 1999 väestönlaskennassa. Peyreleaun pinta-ala on 16 neliökilometriä.


title: Pomayrols

text: Pomayrols on kylä ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 152 asukasta vuoden 1999 väestönlaskennassa. Pomayrolsin pinta-ala on 23 neliökilometriä.


title: Roquefort-sur-Soulzon

text: Roquefort-sur-Soulzon on kunta Aveyronin departementissa Midi-Pyrénées'n hallintoalueella Ranskassa. Kunnassa oli 679 asukasta vuoden 1999 väestönlaskennassa. Roquefort-sur-Soulzonin pinta-ala on 17 neliökilometriä.


title: Roquefort-sur-Soulzon

text: Roquefort-sur-Soulzon on tullut kuuluisaksi Roquefort sinihomejuustostaan.


title: Saint-Affrique

text: Saint-Affrique on kunta Aveyronin departementissa Midi-Pyrénées'n hallintoalueella Ranskassa. Kunnassa oli 7 507 asukasta vuoden 1999 väestönlaskennassa. Saint-Affriquen pinta-ala on 111 neliökilometriä.


title: Christian Gyan

text: Christian Gyan (s. 2. marraskuuta 1978 Tema, Ghana) on ghanalainen jalkapalloilija, pelipaikaltaan puolustaja. Seuratasolla hän edusti viimeksi Rovaniemen Palloseuraa


title: Christian Gyan

text: Gyan edusti hollantilaista Feyenoordia kaudet 1998–2006. Hän oli mukana voittamassa UEFA Cupia keväällä 2002, kun Feyenoord löi finaalissa saksalaisen Borussia Dortmundin maalein 3–2. Feyenoordin jälkeen hän on edustanut Excelsior Rotterdamia. Hänellä on tilillään myös parikymmentä A-maaottelua Ghanan paidassa. Gyanilla on myös Hollannin kansalaisuus. Gyan on myös voittanut Hollannin Eredivisien.


title: Christian Gyan

text: 3. kesäkuuta 2008 Gyan solmi puolen vuoden Turun Palloseuran kanssa. Turun Palloseura ei jatkanut kauden päätteeksi Gyanin sopimusta. Tammikuussa 2009 Gyan siirtyi puolen vuoden mittaisella sopimuksella walesilaiseen Wrexhamiin. Gyan pelasi Wrexhamin edustusjoukkueessa vain kahdessa ottelussa, enimmäkseen hän esiintyi Wrexhamin reservijoukkueessa. Kauden päätteeksi Gyan vapautettiin sopimuksestaan.


title: Christian Gyan

text: 27. tammikuuta 2010 Gyan saapui Rovaniemen Palloseuran testiin. Rovaniemen Palloseura kaavailee Gyanista joukkueeseen puolustavaa keskikenttäpelaajaa.


title: HSL (täsmennyssivu)

text: HSL voi viitata johonkin seuraavista:


title: Helsingin Shakkiliitto

text: Helsingin Shakkiliitto (lyh. HSL) () on 20. helmikuuta 1937 perustettu helsinkiläinen shakkiliitto, joka vuoteen 1956 saakka oli vain helsinkiläisille kerhoille. 1957 liiton toiminta laajeni Espooseen, kun Espoon Shakkikerho liittyi jäseneksi. Myöhemmin myös Vantaan kerhot sekä Järvenpää ovat liittyneet Helsingin Shakkiliittoon. HSL on Suomen Shakkiliiton suurin piiriliitto jäsenmäärältään. Se järjesti muun muassa shakkiturnauksia Helsingin Shakkikodissa (1994-2011) ja 2012 alkaen Bridge- ja Shakkiareenalla. HSL on järjestänyt Helsingin mestaruusturnausta vuodesta 1941, joukkuemestaruuksia 1940-luvulta sekä koululaiskilpailuja 1999 alkaen. Uusin kilpailumuoto on aloitteleville pelaajille suunnattu "Shakkinappulaturnaus" jota on pelattu 2005 alkaen. HSL järjestää vuosittain heinäkuussa myös Puistoshakin Helsingin mestaruuden (Kaivopuiston puistoshakkilaudat).


title: Saint-Chély-d’Aubrac

text: Saint-Chély-d'Aubrac on kunta Aveyronin departementissa Midi-Pyrénées'n hallintoalueella Ranskassa. Kunnassa oli 532 asukasta vuoden 1999 väestönlaskennassa. Saint-Chély-d'Aubracin pinta-ala on 79 neliökilometriä.


title: Dinner Rush

text: Dinner Rush on Bob Giraldin ohjaama, vuonna 2000 kuvattu ja valmistunut independent-elokuva.


title: Dinner Rush

text: Elokuva sijoittuu Manhattanille, Aiellon näyttelemän Louis Cropan omistamaan ravintola Gigino Trattoriaan. Louis Cropan poika Udo toimii ravintolan pääkokkina, ja on onnistunut saavuttamaan ravintolalle mainetta kokkaustaidoillaan. Louis Cropa ei kuitenkaan ole iloinen aikaisemmin perinteistä kotiruokaa tarjoilleen trattoriansa muuttumisesta yhdeksi New Yorkin trendikkäimmistä ravintoloista. Omistajan elämäntilannetta ei helpota sekään, että hänen liikekumppaninsa on vasta vähän aikaan sitten murhattu, ja hänen suojatikseen ottamansa ravintolan apukokki Duncan kärsii pahasta peliriippuvuudesta. Kostaakseen liikekumppaninsa kuoleman ja auttaakseen Duncania pääsemään velkakierteestä, ottaa Cropa asiat omiin käsiinsä ja kutsuu ravintolaan illanviettoon liikekumppanin kuolemasta sekä Duncanin veloista vastuussa olevat kaksi gangsteria, sekä tutun poliisin. Lisäksi kylmänä parhaiten maistuvaa kostoa on vauhdittamassa John Corbettin näyttelemä investointipankkiiri.


title: Sainte-Eulalie-d’Olt

text: Sainte-Eulalie-d'Olt [sɛ̃t.øla.li.dolt] on kunta Aveyronin departementissa Midi-Pyrénées'n hallintoalueella Ranskassa. Kunnassa oli 445 asukasta vuoden 1999 väestönlaskennassa. Sainte-Eulalie-d'Oltin pinta-ala on 20 neliökilometriä.


title: Sainte-Eulalie-d’Olt

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Saint-Geniez-d'Olt-et-d'Aubrac

text: Saint-Geniez-d'Olt-et-d'Aubrac on kunta Ranskan eteläosassa Aveyronin departementissa Occitanien alueella. Se sijaitsee Lot-joen varrella.


title: Saint-Geniez-d'Olt-et-d'Aubrac

text: Kunta syntyi 1. tammikuuta 2016 voimaan tulleella kuntaliitoksella, jolloin kaksi kuntaa Aurelle-Verlac ja Saint-Geniez-d'Olt yhdistyivät.


title: Saint-Geniez-d'Olt-et-d'Aubrac

text: Kunnan nähtävyyksiä on vanhalla sillalla oleva patsas "Statue des marmots". Se on kuvaus paikallisesta tarinasta, jossa murmeli pelastaa lapset joen tulvalta.


title: Saint-Léons

text: Saint-Léons on kunta Aveyronin departementissa Midi-Pyrénées'n hallintoalueella Ranskassa. Kunnassa oli 301 asukasta vuoden 1999 väestönlaskennassa. Saint-Léonsin pinta-ala on 33 neliökilometriä.


title: Saint-Parthem

text: Saint-Parthem on kunta Aveyronin departementissa Midi-Pyrénées'n hallintoalueella Ranskassa. Kunnassa oli 445 asukasta vuoden 1999 väestönlaskennassa. Saint-Parthemin pinta-ala on 20 neliökilometriä.


title: Kruununjyvät

text: Kruununjyvät olivat tietty osuus kruununverosta, joka suoritettiin viemällä leipäviljaa (ohraa tai ruista) viljan säilytyspaikkana toimivaan kruununmakasiiniin, jossa makasiininhoitaja otti jyvät vastaan. Kruununvero oli valtiolle suoritettava välitön eli lopullisen verovelvollisen suorittama vero.


title: Kruununjyvät

text: Kruununjyviä ei kannettu enää maaveron poistamisen jälkeen, joka tapahtui vuoden 1925 alussa. Viimeisinä vuosina jokaista veroruplaa kohti kannettiin 25 litraa jyviä, joista puolet oli ruista ja puolet ohraa, 10 litraa kauroja sekä 1,17–1,45 markkaa rahaa. Rahaosuus oli eri suuruinen eri puolilla maata. Leipäviljassa ja kauroissa suoritettavasta verosta sai enintään kaksi kolmasosaa suorittaa viljaa kruununmakasiiniin viemällä. Loppuosa oli maksettava rahana viljan kunkin vuoden keskiverohinnan mukaan.


title: Salles-la-Source

text: Salles-la-Source on kunta Aveyronin departementissa Midi-Pyrénées'n hallintoalueella Ranskassa. Kunnassa oli 1 800 asukasta vuoden 1999 väestönlaskennassa. Salles-la-Sourcen pinta-ala on 78 neliökilometriä.


title: Sauveterre-de-Rouergue

text: Sauveterre-de-Rouergue on kunta Aveyronin departementissa Midi-Pyrénées'n hallintoalueella Ranskassa. Kunnassa oli 832 asukasta vuoden 1999 väestönlaskennassa. Sauveterre-de-Rouerguein pinta-ala on 23 neliökilometriä.


title: Sauveterre-de-Rouergue


title: Viala-du-Tarn

text: Viala-du-Tarn on kunta Aveyronin departementissa Midi-Pyrénées'n hallintoalueella Ranskassa. Kunnassa oli 525 asukasta vuoden 1999 väestönlaskennassa. Viala-du-Tarnin pinta-ala on 39 neliökilometriä.


title: Villefranche-de-Rouergue

text: Villefranche-de-Rouergue on kaupunki ja kunta Aveyronin departementissa Midi-Pyrénées'n hallintoalueella Ranskassa. Kunnassa oli 11 926 asukasta vuoden 2008 väestönlaskennassa. Villefranche-de-Rouerguein pinta-ala on 46 neliökilometriä.


title: Kruununvero

text: Kruununvero oli Suomessa eri aikoina valtiolle kannettu joko välillinen tai välitön vero muun muassa maasta tai muusta kiinteistöstä, elinkeinosta, perinnöstä tai senkaltaisesta tulosta. Kun maaverot ja henkirahat oli poistettu 1900-luvun alkupuolella, tärkeimpiä kruununveroja olivat tulo- ja omaisuusvero sekä perintö- ja lahjavero.


title: Super700

text: Super700 on saksalainen indie pop -yhtye.


title: Super700

text: Ibadet Ramadani ja Michael Haves perustivat yhtyeen Berliinissä vuonna 2003. He toimivat edelleen seitsenhenkisen yhtyeen luovana ytimenä. Perustamista seurasivat ensimmäiset konsertit Berliinin klubeilla ja pieni kiertue Saksassa ja Sveitsissä.


title: Super700

text: Minialbumi "When Hare and Fox Had Fun" julkaistiin toukokuussa 2005 Lasso Musicin kautta. Vuonna 2004 Super700 teki kappaleita "Dancing with Myself" -elokuvaan, joka sai ensi-iltansa Berliinin elokuvajuhlilla 2005. Sitä seurasi laaja kiertue Saksassa, Itävallassa ja Sveitsissä.


title: Super700

text: Motor Music -levy-yhtiö julkaisi yhtyeen ensialbumin "Super700" toukokuussa 2006. Sittemmin yhtye on konsertoinut myös Pohjois-Amerikassa.


title: Super700

text: Yhtyeen musiikkia on vaikea luokitella: Se yhdistelee trip hopia ja jazzia, mutta siinä on myös synthpopia ja indierock-kitaroita.


title: Kempeleen kirkko

text: Kempeleen kirkko voi tarkoittaa seuraavia Kempeleessä sijaitsevia kirkkorakennuksia:


title: Finnhits (kirja)

text: Finnhits on WSOY:n julkaisema Kari Hotakaisen novellikokoelma. Se ilmestyi syksyllä 2007.


title: Finnhits (kirja)

text: Kirja on eräänlainen "elämän soundtrack" ja sisältää lyhyitä tarinoita erilaisten ihmisten elämästä ja taitekohdista. Se julkaistiin myös äänikirjana, jolla on lukijoina laulajia ja näyttelijöitä.


title: Finnhits (kirja)

text: Kirjan kustantaja mainosti kirjaa mm. seuraavasti:


title: Projekti MK-Ultra

text: Projekti MK-Ultra eli MKultra tai MKULTRA oli Yhdysvaltojen keskustiedustelupalvelu CIA:n salaisen ohjelman koodinimi. Ohjelman tarkoituksena oli tutkia erilaisia hypnoosi- ja aivopesutekniikoita. Kokeita tehtiin muun muassa LSD:llä ja muilla psykoaktiivisilla huumeilla, usein koehenkilöiden tietämättä tai ilman heidän suostumustaan. Ohjelma sai alkunsa vuonna 1950 ja sille annettiin salaisilla järjestelyillä 6 % CIA:n budjetista vuonna 1953. Se oli toiminnassa ainakin 60-luvun lopulle asti. CIA:n kanssa yhteistyötä ohjelmassa tekivät ainakin 44 collegea ja yliopistoa, 15 tutkimussäätiötä tai lääkealan yritystä, 12 sairaalaa ja kolme vankilaa.


title: Projekti MK-Ultra

text: MKultra sai laajaa julkisuutta kesällä 1975, kun Churchin komitea toi projektia koskevan selvityksensä julki Yhdysvaltain kongressissa. Tutkimukset perustuivat lähinnä todistajien haastatteluihin, sillä CIA:n johtaja Richard Helms oli määrännyt MK-Ultra-asiakirjat tuhottavaksi vuonna 1973, jolloin ohjelma virallisesti lopetettiin. Jäljelle jääneet dokumentit määrättiin julkisiksi.


title: Projekti MK-Ultra

text: Erään vuodelle 1955 päivätyn dokumentin mukaan ohjelman tavoitteina oli löytää aineita, jotkaSama dokumentti ehdottaa tutkimusta myös paniikkia ja sekavuutta aiheuttaville fyysisille menetelmille, joita voitaisiin käyttää toistuvasti ja pitkällä aikavälillä.


title: Projekti MK-Ultra

text: CIA:n asiakirjojen mukaan projektin tehtävänä oli saada tietoa kemiallisia, biologisia ja radiologisia menetelmistä, joilla voidaan ohjata ihmisten käytöstä.


title: Projekti MK-Ultra

text: Kokeilla tutkittiin aluksi erityisesti LSD:n vaikutusta ihmisiin operaatio Midnight Climaxissa, mutta sen vaikutuksia alettiin myöhemmin pitää liian ennalta arvaamattomina. Muita kokeissa käytettyjä aineita olivat heroiini, morfiini, tematsepaami (MK-SEARCH-alaprojekti), meskaliini, psilosybiini, skopolamiini, kannabis, alkoholi ja tiopentaali. Ohjelmassa tutkittiin myös hypnoosimenetelmiä, joilla pyrittiin muun muassa ahdistuksen aiheuttamiseen ja oppimiskyvyn sekä muistin parantamiseen.


title: Projekti MK-Ultra

text: MKULTRA laajeni myös Kanadaan, kun CIA kiinnostui psykiatri Donald Ewen Cameronista. Cameron teki Allan Memorial Institute -sairaalassa CIA:n ja myöhemmin myös Kanadan hallituksen rahoittamia kokeita, joissa potilaille syötettiin huumausaineita ja annettiin voimakasta sähköhoitoa. Kokeet tulivat laajasti ilmi vasta CBC-televisiokanavan tekemän ohjelman myötä vuonna 1984. Kanadan hallitus maksoi 1990-luvulla 100 000 dollaria joillekin kokeiden uhrille.


title: Projekti MK-Ultra

text: Yksi Cameronin kokeista selvinneistä, Gail Kastner, on kertonut kirjailija Naomi Kleinille antamassaan haastattelussa muun muassa menettäneensä kokeiden takia suurimman osan muistoistaan ja saavansa paniikkikohtauksia sähkölaitteista. Kastnerille ei koskaan kerrottu hänelle tehdyistä kokeista, vaan hän sai tietää asiasta nähtyään sattumalta uutisen Kanadan muille kokeiden uhreille maksamista korvauksista. Tämän jälkeen Kastner vaati saada itselleen potilaskertomuksensa Allan Memorial Institutelta, joka kuitenkin kielsi aluksi koko raportin olemassaolon. Kastner kuitenkin sai lopulta koko 138-sivuisen raportin, joka käsitteli hänen 18-vuotiaana aloittamiaan käyntejä tohtori Cameronin vastaanotolla ahdistuksen vuoksi. Ennen käyntejään Kastner opiskeli lääketiedettä McGillissä erinomaisin arvosanoin. Hänen kanssaan vastaanotolla tekemisissä olleet sairaanhoitajat keskustelivat hänen kanssaan sairaanhoidoista ja häntä pidettiin vastaanotolla iloisena ja seurallisena. Käytyään Cameronin vastaanotolla usean kuukauden ajan hänen persoonallisuutensa kuitenkin muuttui totaalisesti; pari viikkoa käyntien alkamisen jälkeen sairauskertomuksen mukaan Kastner "osoitti lapsellista käyttäytymistä, ilmaisi eriskummallisia ajatuksia ja ilmeisesti hallusinoi ja halusi särkeä paikkoja". Hänellä todettiin lopulta skitsofrenia. Sairauskertomuksessa todetaan, että Kastner vaivutettiin "hoitojen" aikana useita kertoja insuliinilla koomaan, hänelle annettiin suuria määriä rauhoittavia ja piristäviä lääkkeitä sekaisin sekä kuusinkertainen määrä sähköšokkeja normaaliin hoitoon verrattuna.


title: Projekti MK-Ultra

text: Kahden ihmisen kuolema MK-Ultra-ohjelman kokeiden takia on varmistettu. Tennispelaaja Harold Blauer kuoli MDMA:han liittyvissä kokeissa.


title: Projekti MK-Ultra

text: Yhdysvaltain maavoimissa palvellut biokemisti ja biologisten aseiden tutkija Frank Olson sai tietämättään annoksen LSD:tä osana MK-Ultra-koetta ja kuoli psykoottisen jakson jälkeen viikkoa myöhemmin pudottuaan hotellin ikkunasta. CIA:n mukaan kyseessä oli itsemurha. Myöhemmissä tutkimuksissa Olsonin kallosta on löydetty viitteitä siitä, että hänet olisi lyöty tajuttomaksi ennen pudotusta, eikä hänen ihossaan ollut ikkunalasin tekemiä haavoja.


title: Projekti MK-Ultra

text: Joidenkin salaliittoteorioiden mukaan CIA on MK-Ultra tekniikalla hypnoosin avulla aivopessyt henkilöitä tappamaan mm. tärkeitä poliittisia henkilöitä, kuten 5. kesäkuuta 1968 tapahtuneessa salamurhassa, jonka uhrina oli presidenttiehdokas Robert F. Kennedy. Murhaaja oli palestiinalaissyntyinen Sirhan Bishara Sirhan, joka ei omien sanojensa mukaan muista ampumisesta mitään. Aivopesun syynä on perusteltu esimerkiksi sitä, että Robert F. Kennedy halusi siirtää rahan luontioikeuden Yhdysvaltain keskuspankilta valtiolle ja oli näin uhka uudelle maailmanjärjestykselle.


title: Projekti MK-Ultra

text: Suomalaisista tutkijoista MKultra-rahoitusta ovat saaneet Human Ecology Fund -peiteorganisaation kautta Juhani Hirvas ja Erik Allardt.


title: Rodez

text: Rodez () on kunta ja kaupunki Aveyronin departementissa Midi-Pyrénées'n hallintoalueella Ranskassa. Rodez on Aveyronin departementin pääkaupunki. Siellä on arviolta 23 741 asukasta (vuonna 2013) ja sen pinta-ala on 11,18 neliökilometriä. Keltit perustivat kaupungin 400-luvulla eaa.


title: Rodez

text: Rodezia palvelee kansainvälinen lentoasema "Aéroport international de Rodez". Lentoasema sijaitsee Rodezin lähettyvillä Salles-la-Sourcen kunnassa.


Jalkapallon alle 20-vuotiaiden maailmanmestaruuskilpailut ("FIFA U-20 World Cup") on Kansainvälisen jalkapalloliiton FIFA:n järjestämä jalkapalloturnaus alle 20-vuotiaille. Turnaus järjestetään kahden vuoden välein, eli useammin kuin aikuisten maailmanmestaruuskilpailut. Turnaus tunnettiin vuoteen 2005 asti nimellä nuorten maailmanmestaruuskilpailut ("FIFA World Youth Championship").


title: Jalkapallon alle 20-vuotiaiden maailmanmestaruuskilpailut

text: Turnauksen historian aikana vain seitsemän maata on voittanut mestaruuden. Argentiina on voittanut eniten mestaruuksia, peräti kuusi. Brasilia tulee kannassa neljällä mestaruudella. Kahdesti mestaruutta on juhlinut Portugali. Kerran mestaruuden on voittanut Saksa, Espanja, Ghana sekä edesmenneistä maista Neuvostoliitto ja Jugoslavia.


text: Vastaava naisten tapahtuma on naisten alle 20-vuotiaiden maailmanmestaruuskilpailut. Se pelattiin ensimmäisen kerran 2002 alle 19-vuotiaiden kilpailuna, mutta ikärajaksi muutettiin 20 vuoden 2006 kisoista alkaen.


text: Tässä turnauksessa loppukilpailuissa on 24 joukkuetta, joista 23 selvitetään karsinnoista, yksi on isäntämaa. Hallitseva mestari ei selviydy kisoihin automaattisesti. Tässä karsintaturnaukset:


text: * Sisältää myös Länsi-Saksan mitalit


text: Kaikki maanosaliitot ovat saaneet mitalin, lukuun ottamatta Oseaniaa. Tällä hetkellä Etelä-Amerikka (CONMEBOL) johtaa 10 mestaruudella ja Eurooppa (UEFA) seuraa seitsemällä mestaruudella. Afrikka (CAF), Aasia (AFC) ja Pohjois-Amerikka (CONCACAF) ovat olleet seitsemän kertää loppuottelussa, mutta he ovat joutuneet pettymään toinen toisensa jälkeen. Oseanian (OFC) paras sijoutus on Australian neljännet tilat 1991 ja 1993.


text: * Neljänsiä tiloja ei lasketa


text: Kultainen kenkä (engl. "Adidas Golden Shoe") on palkinto, joka myönetään turnauksessa eniten maaleja iskeneelle pelaajalle. Jos enemmän kuin yksi pelaaja on samassa maalimäärässä, palkinnon saa eniten syöttöjä turnauksen aikana tehnyt pelaaja.


text: Kultainen pallo (engl. "Adidas Golden Ball") on palkinto, joka myönnetään silmäänpistävintä jalkapalloa pelanneelle pelaajalle. Palkinnon saajan valitsee median mielipidemittaus.


text: Reilun pelin palkinto (engl. "FIFA Fair Play Award") myönnetään joukkueelle joka on pelannut läpi turnauksen puhdasta peliä. Kriteerit asettaa "FIFA Fair Play Committee".


title: Volvo PV544

text: Volvo PV544 on ruotsalaisen autonvalmistaja Volvon vuosina 1958–1965 valmistama takavetoinen henkilöauto. Sodan jälkeen teräspulan vallitessa tavoitteena oli valmistaa pieni ja taloudellinen perheauto, Volvo 444, johon 544 perustuu. Volvo 444 esiteltiin alun perin 1947. 1958 Uudistettiin Volvo 444 ja esiteltiin se Volvo 544 nimellä. 1962 moottori vaihtui B18-moottoriksi ja sähköjärjestelmä muutettiin 6 voltista 12 volttiin.


title: Volvo PV544

text: Lokakuussa 1965 päättyi Volvo 544-henkilöauton valmistus. Sitä ja sen edeltäjää PV444:ää valmistettiin 21 vuoden ajan yli 450 000 kappaletta, joista 164 000 myytiin Ruotsin ulkopuolelle. Syyksi lopettamiseen kerrottiin keskittyminen Volvo Amazonin valmistukseen, johon Volvon uudet tehtaat oli suunniteltu. Vuonna 1969 päättyi myös Volvo 544:ään perustuvan Volvo Duett -farmariauton valmistus. Uusi Volvo 140 -sarja korvasi pian myös Volvo Amazonin, jonka valmistus loppui vuonna 1970.


title: Volvo PV544

text: Suomessa Volvo PV 544 -mallisten henkilöautojen hinnat vaihtelivat 10 200 markasta (Favorit) 12 400 markkaan (Duett) vuonna 1965. Muita saman hintaluokan autoja olivat Citroën ID 19, Fiat 1500, Ford Taunus ja Zephyr, Opel Rekord, Peugeot 404 ja Toyota Crown.


title: Volvo PV544

text:
Volvo 544A esiteltiin elokuussa 1958. 544-malli perustui 444-malliin. 544 mallissa on yksiosainen etutuulilasi, suurempi takaikkuna, suuremmat takavalot, pehmustettu kojetaulu, nauhatyylinen nopeusmittari. Versioita oli kaksi: standard ja special
Kaikki versiot ovat suoria 4-sylinterisiä bensamoottoreita.


title: Look What the Cat Dragged In

text: Look What the Cat Dragged In on vuonna Poisonin esikoisalbumi, joka julkaistiin 2. elokuuta 1986.


title: Look What the Cat Dragged In

text: Albumin singlestä ”Talk Dirty to Me” tuli hitti. Kappale on myös "" -videopelin ensimmäisen tason toinen kappale. Kappaleista ”Talk Dirty to Me” ja ”I Want Action” tehtiin myös musiikkivideot.


title: Open Up and Say...Ahh!

text: Open Up and Say...Ahh! on Poisonin toinen studioalbumi, joka julkaistiin 3. toukokuuta 1988.


title: Reino Lamppu

text: Reino Lamppu () oli suomalainen talvisodan aikainen tiedustelu-upseeri. Sodan päätyttyä hän jatkoi sotilastiedustelun lukuun partiomatkoja Neuvostoliittoon. Eräällä tiedustelumatkalla hän jäi kiinni ja tuli teloitetuksi vakoojana.


title: Reino Lamppu

text: Lamppu oli syntynyt Metsäpirtin pitäjän Raajun kylässä, lähellä Laatokan rantaa. Talvisotaan hän osallistui aluksi normaalisti reservin aliupseerina. Pian kuitenkin hänen erityinen kykynsä etumaastossa liikkumiseen huomattiin, ja Lamppu sai johdettavakseen partioita vihollisen selustaan.


title: Reino Lamppu

text: Talvisodan jälkeen Lamppu ylennettiin ylikersantiksi ja komennettiin Reserviupseerikouluun (silloinen Upseerikoulu, kurssi 46). Välirauhan aikana Lamppu nimitettiin vänrikkinä vakinaiseen palvelukseen ylimääräisesti palkattuna upseerina. Hänen tehtävänsä oli johtaa partiomatkoja Neuvostoliiton valtaamille alueille.


title: Reino Lamppu

text: Kesällä 1941 Lamppu oli Matkaselästä Sortavalaan suuntautuvalla partiomatkalla, kun hän joutui puna-armeijan pidättämäksi. Lamppu katosi, ja Helsingin Raastuvanoikeus julisti hänet kuolleeksi vuonna 1954. Jatkosodan aikana Äänislinnasta (Petroskoi) saatujen tietojen perusteella selvisi, että Lamppu oli teloitettu kohta kiinni jäätyään.


title: Flesh & Blood (albumi)

text: Flesh & Blood on Poisonin kolmas studioalbumi, joka julkaistiin 21. kesäkuuta 1990. Albumia pidetään yleisesti Poisonin parhaimpana albumina. Albumi sijoittui "Billboard 200"-listan sijalle 2. Albumia myytiin ilmestymisvuotensa aikana maailmanlaajuisesti 7 miljoonaa kappaletta.


title: Flesh & Blood (albumi)

text: Albumilla on myös monia Poisonin tunnetuimpia kappaleita. Albumilta julkaistiin viisi singleä, joista kaksi päätyi Top 10-singlelistalle. Kappaleet olivat ”Unskinny Bop” ja ”Something to Believe In”. Levyn kolme muuta singleä, ”Ride the Wind”, ”Life Goes On” ja ”(Flesh & Blood) Sacrifice” olivat myös menestyksekkäitä.


title: Flesh & Blood (albumi)

text: Albumin tuottajana toimi menestyksekkäästi Bon Jovin ja Aerosmithin kanssa työskennellyt Bruce Fairbairn. Albumi nauhoitettiin Little Mountain Sound Studiosin tiloissa, Vancouverissa, Kanadassa.


title: Flesh & Blood (albumi)

text: Albumin kansikuvassa on Poisonin rumpalin, Rikki Rockettin käsivarsi, johon oli tatuoitu Poisonin logo ja albumin nimi. Albumin alkuperäisessä kansikuvassa "Flesh & Blood"-teksti on otettu heti tatuoinnin jälkeen. Albumia ehdittiin painaa tuolla kansikuvalla jonkin aikaa, tosin vain Japanissa. Pian tilalle otettiin siistimpi versio, ja kaikki alkuperäiskansikuvalle painetut albumit vedettiin pois markkinoilta.


title: Jeffrey Hammond

text: Jeffrey Hammond (30. heinäkuuta 1946, Blackpool, Englanti, Yhdistynyt kuningaskunta) on brittiläinen taiteilija ja Jethro Tullin entinen basisti. Tullin aikana hänet tunnettiin taiteilijanimellä Jeffrey Hammond-Hammond, joka tuli sisäpiirin vitsistä, sillä hänen äitinsä tyttönimi oli myös Hammond.


title: Jeffrey Hammond

text: Hammond kävi samaa koulua kuin tulevat Tull-muusikot Ian Anderson, John Evan ja Barrie Barlow ja miehet perustivat ensimmäisen yhtyeensä The Bladesin, josta tuli myöhemmin The John Evan Band. Hammond soitti yhtyeessä jonkin aikaa bassoa, kunnes lähti opiskelemaan taidemaalausta.


title: Jeffrey Hammond

text: 1970 joulukuussa Glenn Cornickin erottua Jethro Tullista pyysi Ian Anderson vanhaa ystäväänsä Hammondia liittymään yhtyeeseen basistiksi. Hän ei ollut koskaan aiemmin soittanut bassoa saati muuta instrumenttia ammattimaisesti lukuun ottamatta The John Evan Bandia, joten tulevan "Aqualung"-albumin teko meni Hammondilta soittamista opetellessa Ian Andersonin näyttäessä soinnut kädestä pitäen. Jeffreysta tuli kuitenkin keskeinen hahmo ja ideoija Tullin lavashow'ssa ja albumien "Thick as a Brick" ja "A Passion Play" ulkoasut ja osin musiikki ja sanoituksetkin olivat Hammondin suunnitelemia. Hänet muistetaan myös erikoisista lava-asuistaan, mm. seepra-raitaisesta puvusta ja bassosta.


title: Jeffrey Hammond

text: 1975 "Minstrel in the Gallery"-albumin kiertueen jälkeen Hammond erosi yhtyeestä keskittyäkseen taidemaalaukseen, alaan jota hän oli opiskellut. Samalla hän jätti musiikkimaailman eikä ole soittanut missään yhteyksissä sen jälkeen.


title: Swallow This Live!

text: Swallow This Live! on Poisonin livealbumi, joka julkaistiin 12. marraskuuta 1991. Albumi äänitettiin Orlandossa, Floridassa "Flesh & Blood" -albumin kiertueella. Albumi sisältää kappaleita yhtyeen kolmelta ensimmäiseltä albumilta.


title: Barriemore Barlow

text: Barry Barlow (tunnetaan myös nimillä Barriemore Barlow ja Barrie Barlow) (10. syyskuuta 1949 Birmingham, Iso-Britannia) on brittiläinen rumpali, joka parhaiten muistetaan Jethro Tullin rumpalina. Nimi Barriemore tuli hänen lempinimekseen Tull-vuosina, lähinnä koska se sopi yhtyeen erikoiseen imagoon. Barlow tunnetaan taitavana ja teknisenä rumpalina, Jethro Tullin livealbumia "Bursting Out" on käytetty tästä hyvänä esimerkkinä.


title: Barriemore Barlow

text: Barlow oli yksi tulevista Tull-muusikoista, jotka kuuluivat Blackpoolilaiseen The John Evan Band -yhtyeeseen 1960-luvun puolivälissä. Vuonna 1971 Clive Bunkerin erottua Jethro Tullista, pyysi Ian Anderson vanhaa yhtyetoveriaan Barlow'ta rumpaliksi. Barlow pysyi mukana kevääseen 1980 asti, kunnes erosi vedoten kyllästymiseen ja pitkien kiertueiden rasituksiin. Lisäksi Barlow'n hyvän ystävän, Tull-basisti John Glascockin kuolema syksyllä 1979 vaikutti päätökseen. Lehdistössä kerrottiin myöhemmin virheellisesti Barlow'n saaneen potkut yhtyeestä.


title: Barriemore Barlow

text: Tullin jälkeen Barlow on tehnyt lähinnä sessiomusiikon töitä monien artistien kanssa, kuten George Harrison, Robert Plant, Jimmy Page, John Miles, Kerry Livgren, Yngwie Malmsteen ja Dustin's Bar Mitzvah. Hänellä on myös ollut joitain omia lyhytikäisiä yhtyeitä, kuten Tandoori Cassette yhdessä Zal Cleminsonin kanssa. Barlow omistaa oman levytysstudion ja tällä hetkellä hän manageroi The Repertoires-nimistä yhtyettä.


title: Native Tongue

text: Native Tongue on Poisonin neljäs studioalbumi, joka julkaistiin 8. helmikuuta 1992. Albumi oli parhaimmillaan 16. sijalla "Billboard 200" -listalla. RIAA myönsi albumista kultalevyn yhtyeelle 21. huhtikuuta 1993. Albumin listamenestyksistä huolimatta se oli suurimmalle osalle yhtyeen kuuntelijoista pettymys, sillä albumilla on paljon vaikutteita funk- ja bluesmusiikista. Nämä vaikutteet olivat kulkeutuneet yhtyeeseen lähinnä uuden kitaristin, Richie Kotzenin kautta.


title: Native Tongue

text: Poison kiinnitetään automaattisesti musiikkityylinsä puolesta 1980-luvun glam metal -yhtyeiden kärkikastiin. Yhtyeen uusi kitaristi, Richie Kotzen toi yhtyeeseen kuitenkin vaikutteita omista tyylilajeistaan, kuten funkista ja bluesista. Tämä oli yksi syy siihen, miksi yhtyeen kuuntelijat jakautuivat 1990-luvun puolessavälissä kahteen osaan. Esimerkiksi ”The Scream” -kappaleessa ei ole Poisonille tyypillisiä voimasointuja, sillä ne vaihdettiin helpompaan funk-näppäilyyn.


title: Native Tongue

text: "Native Tongue" on Poisonin ainoa studiojulkaisu, jolla alkuperäisen kitaristin, C.C. DeVillen, paikannut Richie Kotzen on mukana. Kotzenin tyyli oli huomattavan erilainen kuin edeltäjänsä. Kotzenin panos albumilla oli hyvin suuri, ja se on kuultavissa hyvin myös levyn kappaleissa, jotka hallitsivat albumia huolimatta siitä, että yhtye on kirjoittanut jokaisen kappaleen yhteistyössä.


title: Native Tongue

text: Kotzen erotettiin albumin kiertueen jälkeen. Kotzenilla oli ollut suhde yhtyeen rumpalin, Rikki Rockettin vaimon kanssa. Tulevilla Poisonin albumeilla tyyli palasi takaisin rajumpaan musiikkimateriaaliin. Kotzen on kommentoinut myöhemmin seuraavasti: ”Poisonissa ollessani unohdin olevani muusikko, sillä tunsin olevani enemmän alainen.” Negatiivinen ajattelutapa johtuu todennäköisesti Rockettin ja Kotzenin riitelystä. Kotzenin mielestä Rockett pilasi yhtyeen hengen ja maineen.


title: Native Tongue

text: Albumi nauhoitettiin ja miksattiin Hollywoodissa sijaitsevalla A&M Studiosilla. Osa levystä nauhoitettiin myös Kalifornian Cagona Parkissa sijaitsevassa Rumbo Recorders-studiossa. Albumin tuotti lukuisia yhtyeitä ja artisteja tuottanut Richie Zito. Levy omistettiin Van Halen -yhtyeen kiertuemanagerille Scotty Rossille ja Poisonin entiselle kitaristille C.C. DeVillelle. Hyvistä listasijoituksista ja kultalevyrajasta huolimatta levy on myöhemmin saanut hyvin huonoja arvosteluita, ja se on joillekin kuuntelijoille edelleen Poisonin huonoin albumi. Allmusic-sivusto antoi albumille arvion 2/5.


title: Native Tongue

text: "Native Tongue World Tour"-maailmankiertue mainosti levyä.


title: Native Tongue

text: "Native Tongue" jatkaa kappaleiden sanoituspohjalta siitä, mihin yhtyeen edellisellä studiolevyllä, "Flesh & Bloodilla" jäätiin. Kappaleiden teemoina ovat esimerkiksi taistelu epäoikeuksia vastaan. Tämä on huomattavissa kappaleissa "Stand" ja "The Scream". Osa kappaleista kertoo surullisesti päättyvistä rakkaustarinoista ("Until You Suffer Some (Fire and Ice", "7 Days Over You" ja "Theatre of Soul"). Kappale "Stay Alive" käsittelee ihmisten sisäisiä ongelmia, ja kappaleen sanotaankin kuvaavan hyvin Poisonin kivikkoista aikaa.


title: Native Tongue

text: Kappale "When Whip Comes Down" julkaistiin "Stand"-singlen B-puolella.


title: Keren Ann

text: Keren Ann Zeidel (, s. 10. maaliskuuta 1974 Caesarea, Israel) on laulaja-lauluntekijä, joka asuu pääasiassa Pariisissa, New Yorkissa ja Israelissa. Hän soittaa kitaraa, pianoa ja klarinettia, ja tekee kuoro- ja musikaalisovituksia.


title: Keren Ann

text: Hän polveutuu isänsä puolelta venäjänjuutalaisista ja äitinsä puolelta indoeurooppalaisista (Jaava ja Alankomaat). Hän asui Israelissa ja Alankomaissa 11-vuotiaaksi, jolloin hänen perheensä muutti Ranskaan. Hänellä on Alankomaiden ja Israelin kansalaisuudet.


title: Keren Ann

text: Keren Ann aloitti soolouransa vuonna 2000 "La Biographie de Luka Philipsen" -albumilla, jonka tuottivat Lionel Gaillardin ja Benjamin Biolay, joka oli myös apulaistuottajana seuraavalla albumilla "La Disparition" (2002).


title: Keren Ann

text: Hänen kolmas albuminsa "Not Going Anywhere" julkaistiin maailmanlaajuisesti vuonna 2003, mutta hänen läpimurtonsa Yhdysvalloissa tapahtui vasta seuraavan albumin "Nolita" (2004) myötä. Albumi äänitettiin Pariisissa ja New Yorkissa, ja se on laulettu puoliksi ranskaksi ja puoliksi englanniksi.


title: Keren Ann

text: Keren Annin viides soolo-albumi, "Keren Ann", julkaistiin vuonna 2007.


title: Kiovan sotaretki

text: Boleslaus I Rohkean vuonna 1018 tekemä Kiovan sotaretki oli väliintulo Svjatopolk I:n ja hänen veljensä Jaroslav Viisaan valtataisteluun Kiovan Venäjällä, jonka seurauksena Jaroslav ajettiin maanpakoon Novgorodiin, ja Svjatopolkista tuli Kiovan ruhtinas. Boleslaus Rohkean vetäydyttyä Kiovasta, Jaroslav Viisas palasi valtaistuimelleen, mikä johti Kiovan kulta-aikaan.


title: Scary Kids Scaring Kids

text: Scary Kids Scaring Kids tai lyhenteenä SKSK oli post-hardcoreyhtye, joka perustettiin Arizonassa 2002. Sen musiikkityyleiksi luokiteltiin myös screamo, metalli ja punk.


title: Luettelo Pain Confessorin kappaleista

text: Tämä on luettelo Pain Confessorin kappaleista


title: Dirt (televisiosarja)

text: Dirt on yhdysvaltalainen draamasarja, jonka on luonut Matthew Carnahan. Sarjaa esitettiin FX-kanavalla yhteensä kahden kauden ajan vuosina 2007–2008. Suomessa sarjaa on esittänyt televisiokanava Nelonen.


title: Dirt (televisiosarja)

text: Sarjan päähenkilö on Courteney Coxin esittämä Lucy Spiller, joka on "DirtNow"-lehden vihattu mutta taitava päätoimittaja. Hänen päämääränään on paljastaa Hollywoodin rikkaiden ja kuuluisien loisteliaan elämän kääntöpuoli: huumeet, juonittelut, uskottomuus ja seksi. Lucyn aisapari ja ystävä on skitsofreniaa sairastava valokuvaaja Don Konkey (Ian Hart), joka on valmis menemään äärimmäisyyksiin asti saadakseen otettua kuvia.


title: Dirt (televisiosarja)

text: Sarjan ensimmäinen, 13 jaksoa sisältävä tuotantokausi esitettiin keväällä 2007. FX tilasi sarjaan toisen tuotantokauden, jonka oli myös määrä koostua 13 jaksosta, mutta käsikirjoittajien lakon vuoksi jaksomäärä jouduttiin leikkaamaan seitsemään. Toinen kausi esitettiin keväällä 2008, mutta katsojaluvut laskivat edelliseen kauteen verrattuna. Kesäkuussa 2008 Cox kertoi, ettei sarjasta tehdä kolmatta kautta.


title: Dario Cioni

text: Dario David Cioni (s. 2. joulukuuta 1974 Reading) on italialainen maantiepyöräilijä, joka kilpaili ammattilaisena vuosina 2000–2011.


title: Dario Cioni

text: Cioni aloitti uransa ammattilaisena maastopyöräilijänä 19-vuotiaana. Hänet valittiin Italian joukkueeseen maastopyöräilyn maailmanmestaruuskilpailuihin ja hän sijoittui 10. Cioni jatkoi uraansa ja sijoittui maastopyöräilyn maailmancupissa useasti viiden parhaan joukkoon. Hänen paras sijoituksensa on toinen sija vuoden 1996 St Wendelin osakilpailusta. Cioni osallistui myös muutamiin cyclo-cross-kilpailuihin 1990-luvun lopulla.


title: Dario Cioni

text: Vuonna 2000 Cioni valittiin "Mapei-Quick Step Pro Development Team" -joukkueeseen. Hänen joukkuetovereitaan olivat muun muassa Filippo Pozzato, Fabian Cancellara, Michael Rogers ja Charlie Wegelius. Cionin tarkoituksena oli hyödyntää maantieharjoittelua maastopyöräilyssä. Hän tähtäsi erityisesti menestykseen vuoden 2000 kesäolympialaisissa. Cionia ei kuitenkaan valittu joukkueeseen ja hän päätti keskittyä maantiepyöräilyyn. Ensimmäisellä kaudellaan maantiepyöräilijänä Cioni voitti etapin Slovenian ympäriajossa ja sijoittui toiseksi Normandian ympäriajon etapilla. Hän osallistui myös Espanjan ympäriajoon Vuonna 2001 Cioni voitti ensimmäisen etappikilpailunsa, Portugalissa ajettavan "Vuelta Minho" -kilpailun. Kaudeksi 2003 hän siirtyi Fassa Bortolo -talliin, mutta ei saavuttanut kauden aikana merkittävämpiä voittoja.


title: Dario Cioni

text: Kaudella 2004 Cioni teki läpimurtonsa aika-ajajana ja mäkiajajana. Alkukaudesta ajettavassa Tour de Romandie -kilpailussa hän sijoittui kokonaiskilpailun viidenneksi. Italian ympäriajon kokonaiskilpailussa hän oli neljäs ja Sveitsin ympäriajossa kolmas. Hänet valittiin myös Italian joukkueeseen maantiepyöräilyn maailmanmestaruuskilpailuihin. Cioni ei kuitenkaan saanut osallistua kilpailuun, koska hänen hematokriittiarvonsa oli liian korkea. Cioni oli tietoinen synnynnäisesti korkeasta hematokriittiarvostaan, mutta hän ei kuitenkaan ollut anonut Italian pyöräilyliitolta poikkeuslupaa, koska arvo ei ollut systemaattisesti yli sallitun rajan, mutta oli jatkuvasti sen lähettyvillä. Kansainvälinen pyöräilyliitto antoi jatkotutkimusten perusteella lokakuussa 2004 Cionille poikkeusluvan kilpailla vaikka hänen hematokriittiarvonsa on yli sallitun.


title: Dario Cioni

text: Kaudella 2005 Cioni siirtyi vasta perustettuun Liquigas-Bianchi-joukkueeseen. Hänen parhaaksi saavutuksekseen tallissa jäi toinen sija vuoden 2005 Italian ympäriajon neljännellä etapilla. Seuraavana vuonna hän sijoittui kuudenneksi Tour de Romandiessa. Kausiksi 2007 ja 2008 Cioni siirtyi Predictor-Lotto talliin, kaudeksi 2009 ISD-Danieli talliin ja kausksi 2010–2011 Team Sky talliin.


title: Leirvik

text: Leirvik on Stordin kaupungin keskustaajama ja hallinnollinen keskus Norjassa Hordalandin läänissä maan länsirannikon tuntumassa. Taajaman asukasluku on 11 237 (vuonna 2007). Kaupunkiin pääsee etelästä päin E39-tietä pitkin 7,8 kilometrin pituisen Bømlafjord-tunnelin kautta. Se kulkee merenlahden ali syvimmillään 260 metrin syvyydessä mantereelta Stordiin. Myös siltayhteydet yhdistävät saaren rannikolle. Silti myös meritse kulkee paljon matkustajaliikennettä, ja Stord on Bergenin ja Haugesundin välisen "snøggbåt"-linjan puolivälissä. Stordissa on kaksi suurta työnantajaa, Aker Kværner ja Leirvik Module Technology, jotka valmistavat offshore-laitteita Norjan edustalla oleville öljynporauslautoille. Kaupungin teollisuuden historiaan taas kuuluu Litlabøn sulfaattikaivos, joka aloitti toimintansa 1865. Kaupungin alueella toimii Stord-Haugesund College -niminen oppilaitos, joka valmistaa opettajia ja hoitoalan työntekijöitä.


title: Musiikkia elokuvasta Vares

text: Musiikkia elokuvasta Vares (POKOCD 291) on Vares – yksityisetsivä -elokuvan soundtrack, joka julkaistiin 9. heinäkuuta 2004.


title: Chumbawamba

text:
Chumbawamba on englantilainen yhtye, joka aloitti vuonna 1982 soittamalla anarkopunkia, mutta on yli 25-vuotisen uransa aikana tehnyt musiikkia popvaikutteisesta tanssimusiikista ja maailmanmusiikista akustiseen folkmusiikkiin. Yhtyeen kappaleissa on yleensä anarkistisia poliittisia näkemyksiä ja halveksiva asenne viranomaisia kohtaan. Yhtyeen tunnetuin kappale on ”Tubthumping”.
Chumbawamba kertoi lopettavansa toimintansa vuonna 2012.


title: Rick Wakeman

text:
Richard Christopher Wakeman (s. 18. toukokuuta 1949, Perivale, Lontoo) on englantilainen kosketinsoittaja, joka muistetaan parhaiten Yesin jäsenenä. Wakeman on saanut klassisen pianokoulutuksen. Hän oli edelläkävijä, jonka ansiosta sähköiset kosketinsoittimet tulivat rock-yhtyeiden vakituisiksi instrumenteiksi.
1970 - luvulla Wakeman rahoitti Birotron - kosketinsoittimen kehitystyötä.


title: Rick Wakeman

text: Nykyään hän juontaa omaa radio-ohjelmaansa Planet Rock -asemalla.


title: Rick Wakeman

text: Wakeman on tehnyt Yesin lisäksi yhteistyötä ainakin seuraavien muusikoiden ja kokoonpanojen kanssa:Wakeman on todennut David Bowien työskentelytavalla olleen häneen suuri vaikutus. Bowie korosti tehokasta studiotyöskentelyä ja siten valmistautumista ja harjoittelua ennen studiota, jonka tulisi olla vain viimeinen osa toteutuksessa. Tämä ajattelu tuli Wakemanilla ilmi Yesin Tales from Topographic Oceans - albumin nauhoitusten aikana, jotka yhtye aloitti heikosti valmistautuneena, mitä hän kritisoi jo tekoaikaan.


title: Rick Wakeman

text: Rick Wakemanin poika Oliver on myös kosketinsoittaja ja isänsä tavoin hän on ollut mukana Yes ja Strawbs -yhtyeissä.


title: Vasili Berezutski

text: Vasili Vladimirovitš Berezutski (, s. 20. kesäkuuta 1982 Moskova) on venäläinen jalkapalloilija, joka edustaa syntymäkaupunkinsa PFK TsSKA Moskovaa. Hän aloitti uransa Smenan junioriakatemiassa. Hän pelaa puolustajana ja numerolla 24. Hänellä on identtinen kaksonen, Aleksei Berezutski, joka on myös TsSKA Moskovan puolustaja. Veljekset ovat kuuluneet kumpikin Venäjän maajoukkueeseen vuodesta 2003 lähtien. 189 senttimetriä pitkän Vasilin entinen seura on FK Moskova.


title: Philosophy & Atheism

text: Philosophy & Atheism on Calgaryn yliopiston filosofian professorin Kai Nielsenin kirja, jossa hän erittelee uskoa ja uskonnottomuutta ja puolustaa ateismia. Teos muodostuu kirjoituksista, joiden aiheisiin kuuluu jumalauskon puolesta esitettyjen väitteiden arvostelu, todistuksen taakka, ateismin määrittely ja ateismin ennakko-oletus, inhimillinen etiikka vastakohtana uskonnolliselle etiikalle sekä uskonnon ja järjen välinen suhde. Esipuheessa kirjoittaja toteaa pyrkineensä selkeään ja yleistajuiseen tyyliin. Osa kirjoituksista on aikaisemmin ilmestynyt eri julkaisuissa.


title: Vedenalaishyökkäykset Gibraltariin

text: Vedenalaishyökkäykset Gibraltariin olivat toisen maailmansodan aikana sarja Italian laivaston rynnäkkösukeltajien ja torpedoalusten avulla tekemiä hyökkäyksiä Britannian hallussa olevaan Gibraltarin satamaan.


title: Vedenalaishyökkäykset Gibraltariin

text: Iskut tehtiin avoimilla torpedoista muunnetuilla pienoissukellusveneillä, miehitetyillä ohjausjärjestelmällä varustetulla torpedoilla. Kaksi rynnäkkösukeltajaa istui torpedon rungon päällä, koska varsinaista hyttiä tai ohjauskuomua ei aluksissa ollut. Räjähdyspanos oli muutettu irrotettavaksi ja se ripustettiin kohdealuksen köliin kahden ruuvipuristimen ja niiden väliin asennetun vaijerin avulla tai vaihtoehtoisesti erillisillä ruuvipuristimilla. Alusta kutsuttiin nimellä Maiale (). Ensimmäiset alukset olivat uudenaikaisista sähkökäyttöisistä torpedoista muunnettuja, koska polttomoottorikäyttöisen torpedon pinnalle nousevat pakokaasut olisivat paljastaneet lähietäisyydellä toimivan aluksen nopeasti.


title: Vedenalaishyökkäykset Gibraltariin

text: Toiseen Gibraltarin hyökkäykseen saatiin varta vasten tarkoitukseen suunniteltuja malleja, joiden ohjaimet olivat luotettavampia ja toimintasäde moninkertainen entisiin verrattuna. Normaali sähkötorpedon toimintasäde oli noin kuusi kilometriä, vaikka matkaa voitiin venyttää "esilämmittämällä" akkuja eli lataamalla niitä normaalia suuremmalla virralla.


title: Vedenalaishyökkäykset Gibraltariin

text: Torpedon normaalinopeus oli noin 40 solmua, mutta ajonopeus sukeltajan kanssa noin neljä solmua, mikä merkitsi auttamatta akkujen tehon haaskausta. Osa tästä nopeuden vähennyksestä oli tehty vaihtamalla alkuperäiset suurtehopotkurit hitaampiin ja muuttamalla koneiston välityssuhdetta.


title: Vedenalaishyökkäykset Gibraltariin

text: Kaikkiin hyökkäyksiin otti osaa kolme alusta ja kuusi sukeltajaa. Sukeltajilla oli kuivapuvut ja hapenkierrättimet. Varusteisiin ei kuulunut räpylöitä, vaan puvun saappaissa oli lyijypohjat, jotta sukeltajat pääsivät liikkumaan paremmin alustensa päällä. Uintikyvyn väheneminen ei ollut olennaista, koska miehet liikkuivat pienoissukellusveneillä. Alusten hylkäämisen yhteydessä lyijypohjat pudotettiin pohjaan samoin kuin painot ja sukelluslaitteet ja rantaan uitiin vain kylmältä vedeltä ja mekaanisilta vammoilta suojaava kuivapuku yllä. Kun hyökkäyksiä alettiin tehdä kiinteästä tukikohdasta käsin, varusteita ja aluksia ei hylätty hyökkäyksen toteuduttua, vaan palattiin niiden kanssa tukikohtaan.


title: Vedenalaishyökkäykset Gibraltariin

text: Sukelluksilla hapenkierrättimien turvarajat ylitettiin toistuvasti ja monet hyökkäyksistä elossa selvinneet sukeltajat kärsivät keuhkovammoista lopun ikänsä.


title: Vedenalaishyökkäykset Gibraltariin

text: Italialaiset tekivät Gibraltariin useita onnistuneita Maiale-hyökkäyksiä. Ensimmäinen tehtiin kolmen torpedoaluksen tukialukseksi muunnetulta sukellusvene "Scireltä" (luutnantti, ruhtinas Valerio Borghese) 12. tammikuuta 1942. Emovene toi alukset kannellaan lähelle kohdetta, rynnäkkösukeltajat siirtyivät pakoluukun kautta aluksiin ja irtautuivat. Hyökkäykseen lähtivät kapteeniluutnantti Licio Visintini ja kersantti Giovanni Magro, aliluutnantti Vittorio Cella ja kersantti Salvatore Leone sekä kadetti Girolamo Manisco ja pursimies Dino Varini.


title: Vedenalaishyökkäykset Gibraltariin

text: Aliluutnantti Cella on ainoa henkiinjäänyt, jotka osallistui kaikkiin hyökkäyksiin.


title: Vedenalaishyökkäykset Gibraltariin

text: Hyökkääjät upottivat 300-kiloisilla kärkipanoksillaan 16 000 tonnin laivaston säiliölaiva "HMAuxS Denbydalen", brittiläisen 10 000 tonnin rahtilaiva "S/S Durhamin" ja yhdysvaltalaisen 14 000 tonnin tankkilaiva "S/T Fiona Shellin".


title: Vedenalaishyökkäykset Gibraltariin

text: Torpedojen akkujen tyhjennyttyä hyökkääjät upottivat aluksensa ja sukellusvarusteensa pohjaan ja uivat rantaan Espanjan puolelle. Rannassa odotti yhdysupseeri, diplomaattipassin suojassa maassa oleskellut komentaja Pierleoni, jolla oli vaihtovaatteet, väärennetyt paperit ja auto valmiina.


title: Vedenalaishyökkäykset Gibraltariin

text: Jatkossa italialaiset operoivat Espanjan alueelta. Kaikki seuraavat hyökkäykset tehtiin espanjalaisten hiljaisella hyväksynnällä Algecirasin satamasta. Francon hallinto varui visusti loukkaamasta vielä silloin hyvissä asemissa olevia akselivaltoja. Nimellisesti puolueettoman Espanjan poliittiset sympatiat akselivaltoihin olivat selvät, ei vähiten siksi että Benito Mussolini oli luvannut luovuttaa Gibraltarin Francolle, kun britit olisi karkotettu.


title: Vedenalaishyökkäykset Gibraltariin

text: Pienoissukellusveneiden tukikohtaa valmistaessa teki uiva hyökkäysosasto, Gamma-ryhmä, muutamia hyökkäyksiä Gibraltariin, mutta nämä hyökkäykset osoittautuivat erehdykseksi. Ne vain tiukensivat brittien turvatoimia tuottamatta varsinaisia tuloksia.


title: Vedenalaishyökkäykset Gibraltariin

text: Pienoissukellusveneoperaatiota varten satamaan oli ajettu säiliölaivasta pienoissukellusveneiden emälaivaksi muunnettu italialainen "Olterra". Laiva pääsi satamaan lavastetun vuodon kunnostusta varten. Sukellustoiminta onnistui säiliölaivan kylkeen tehdyn vedenalaisen oven avulla.


title: Vedenalaishyökkäykset Gibraltariin

text: "Olterra" asetettiin nimelliseen puolueettomuusvartiointiin. Italialaiset kuitenkin lahjoivat nuoret espanjalaissotilaat savukkeilla ja viinillä. Sotilaat tai tullimiehet eivät vaivautuneet avaamaan alukseen Italiasta rautatiekuljetuksina tuotuja suuria ja raskaita konelaatikoita, joissa kerrottiin olevan koneiden ja höyrykattiloiden varaosia. Kuljetuksia saattoi "Olterran" konepäällikkö eli Italian kauppalaivaston upseeri, joka tosiasiassa oli Regia Marinan, sotalaivaston insinööriupseeri.


title: Vedenalaishyökkäykset Gibraltariin

text: Laatikoissa oli sukellusvarusteita, räjähteitä ja purettuja pienoissukellusveneitä. Joka hyökkäystä varten tarvittiin uudet varusteet, koska silloiset sukellusvarusteet eivät varmuudella kestäneet kuin yhden pitkän käyttökerran, jonka jälkeen ne piti lähettää huoltoon valmistajalle. Kuivapuvut tahtoivat repeillä ahtaissa paikoissa, joten niitäkin tarvittiin lisää. Myös torpedot olivat pääsääntöisesti kertakäyttöisiä: vaikka runko-osa pääsikin ehjänä takaisin, koneisto olisi pitänyt yhtä kaikki uusia. Osa laitteistoista, muun muassa mittaristot ja potkurit käytettiin uudelleen.


title: Vedenalaishyökkäykset Gibraltariin

text: Britit olivat kuitenkin jo varuillaan sukellushyökkäysten varalta. Satamassa kierteli vartioveneitä, joista heiteltiin veteen käsikranaatteja sukeltajien surmaksi. Ensimmäisessä "Olterralta" tehdyssä hyökkäyksessä 7. joulukuuta 1942 italialaisten päällikkö kapteeniluutnantti Licio Visintini ja hänen kakkosmiehensä kersantti Giovanni Magro saivat surmansa juuri käsikranaatin räjähdyksessä. Kaksi muuta torpedoalusta pääsi perille ja upotti kohteensa. Yksi sukeltajista katosi sataman ja "Olterran" välisen paluumatkan aikana.


title: Vedenalaishyökkäykset Gibraltariin

text: Britit löysivät Visintinin ja Magron ruumiit sukellusvarusteineen ja voimaan astui pysyvä määräys pudottaa käsikranaatteja tai tarkoitukseen tehtyjä kevyitä räjähdyspanoksia veteen puolen minuutin välein aina, kun sukellusveneverkko avattiin jonkin aluksen läpikulkua varten. Lisäksi pieniä aluksia, eritoten laivaveneitä varten rakennettiin erityinen matalakulkuinen veneportti, jota vartioitiin erityisen tarkkaan aina sen ollessa auki. Seuraavat hyökkäykset suuntautuivatkin sataman ulkopuoliselle avoimelle ankkuripaikalle, vaikka sielläkin olleiden alusten ympärillä kierteli vartioveneitä ja heiteltiin käsikranaatteja veteen.


title: Vedenalaishyökkäykset Gibraltariin

text: Visintinille saatiin osaava seuraaja, kapteeniluutnantti Ernesto Notari, vasta pitkän viivästyksen jälkeen. Lisäksi uusien torpedojen ja räjähteiden paikalle saanti oli niin hankalaa, että sen jälkeen hyökkäyksiä tuli vain kaksi: ensimmäinen 7. toukokuuta 1943, jolloin tuhoutui yksi ja vaurioitui kaksi alusta, toinen 3. elokuuta.


title: Vedenalaishyökkäykset Gibraltariin

text: Viimeisessä hyökkäyksessä 3. elokuuta 1943 italialaiset huomasivat, että jopa avoimella ankkuripaikalla olevien alusten pohjat oli räjähdepanosten asentamisen pelossa peitetty sukeltajille vaarallisella viiltopiikkilankaverkolla. Kesken asennukseen Notarin alus oli karata laitevian vuoksi ja kakkosmies kersantti Giannolli putosi torpedolta. Aluksen selässä pysytellyt Notari sai ohjaimensa viime hetkellä tottelemaan ja palasi "Olterraan". Notari väitti, että delfiiniparvi ui hänen ympärillään ja peitti hänen pinnalla olleen päänsä näkyvistä.


title: Vedenalaishyökkäykset Gibraltariin

text: Maalialuksen luo jäänyt Giannoli teki rauhallisesti asennuksen loppuun, odotti kunnes räjähdykseen oli aikaa vain muutama minuutti ja antautui sitten vartioveneelle. Britit epäilivät heti sabotaasia saatuaan aluksen luota vangiksi rynnäkkösukeltajan. Miinoituksia purkamaan komennettu kypäräsukeltaja pursimies Bell ei kuitenkaan ehtinyt veteen, kun panokset jo räjähtivät: 10 000 tonnin Liberty-alus "Harrison Grey Otis" upposi, norjalainen 20 000 tonnin säiliöalus "Thorshovod" katkesi kahtia ja brittiläinen 11 000 tonnin rahtilaiva "Stanridge" vaurioitui pahoin.


title: Vedenalaishyökkäykset Gibraltariin

text: Ennen kuin italialaiset saivat materiaaleja seuraavaa hyökkäystä varten, liittoutuneet pommittivat Roomaa ja sodasta kyllikseen saanut kuningas Viktor Emanuel III määräsi 25. heinäkuuta 1943 Mussolinin vangittavaksi.


title: Vedenalaishyökkäykset Gibraltariin

text: Italia irtautui sodasta ehdoitta 3. syyskuuta 1943, minkä varmistuttua Maiale-sukeltajat palasivat Espanjasta lentoteitse kotiin ja saivat sankarin vastaanoton. Samoin Egyptissä vangittuina olleet neljä ensimmäisen Aleksandrian hyökkäyksen tekijää palautettiin nyt kotiin. Viimeiset kaksi, yliluutnantti de la Penne ja kersantti Bianchi, palasivat vasta jouluksi 1945, koska heidät oli sijoitettu lopulta erityisvankilaan Intiaan asti, koska he olivat liian uutterasti yrittäneet paeta sotavankeudesta. Syksyllä 1943 Italian vaihdettua puolta, nämä kaksi sukeltajaa suostuivat avustamaan brittejä saksalaisia vastaan - tosin perheidensä turvallisuuden vuoksi kaikessa hiljaisuudessa. Siksi he saivatkin Italian kruununprinssi Umberton myöntämät korkeat kunniamerkkinsä brittiläisen amiraalin kädestä: amiraali oli Aleksandriassa vaurioitetun taistelulaiva "HMS Valiantin" entinen komentaja, joka näin kiitti sukeltajia siitä, että nämä olivat sotilasvelvollisuudestaan tinkimättä kuitenkin pelastaneet hänen miestensä henget.


title: István Énekes

text: István Énekes (20. helmikuuta 1911 Budapest – 2. tammikuuta 1940 Budapest) oli unkarilainen nyrkkeilijä, joka saavutti kultaa alle 50,8 kilon sarjassa Los Angelesin olympialaisissa 1932 voitettuaan finaalissa Francisco Cabañasin.


title: Latest Version of the Truth

text: Latest Version of the Truth on Mustaschin neljäs kokopitkä albumi, joka on julkaistu vuonna 2007. Albumi voitti vuoden 2008 Grammis-gaalassa parhaan hard rock -albumin tittelin.


title: Latest Version of the Truth

text: Albumi on yhtyeen viimeinen alkuperäisellä kokoonpanolla levytetty studioalbumi, jonka jälkeen Hannes ja Mats Hansson jättivät yhtyeen.


title: Raunistulan rehutehdas

text: Raunistulan rehutehdas oli Turun Raunistulassa sijainnut Hankkijan entinen viljasiilo ja tuotantorakennus.


title: Raunistulan rehutehdas

text: Keskusosuusliike Hankkija rakennutti 1910 puurakenteisen varastorakennuksen Turun Raunistulaan. Yksitoista vuotta myöhemmin vierelle nousi betoninen varastorakennus. 1959 valmistuivat viljavarasto ja kuivauslaitos. Turun yksiköstä tuli Hankkijan suurin ja nykyaikaisin.


title: Raunistulan rehutehdas

text: Vuoden 1970 laajennuksessa rakennetut terässiilot romahtivat ensimmäisen täyttönsä aikana. Muutaman vuoden kuluttua siilot romahtivat jälleen – henkilövahingoilta kuitenkin vältyttiin molemmilla kerroilla. Parhaimmillaan tehtaassa valmistui 300 000 kiloa rehua yhden päivän aikana. Työntekijöitä rehutehtaalla oli enimmillään 85.


title: Raunistulan rehutehdas

text: Rehunvalmistus Raunistulassa loppui pian Hankkijan konkurssin jälkeen, vuonna 1993. Pienimuotoinen toiminta jatkui vielä viisi vuotta, minkä jälkeen rakennukset jäivät lopullisesti tyhjilleen.


title: Raunistulan rehutehdas

text: Hankkijan teollisuuskauppojen yhteydessä Danisco Oy:lle siirtynyt tehdaskompleksi asetettiin myyntiin ensimmäisen kerran jo 1993. Tehtaan tiloihin suunniteltiin esimerkiksi opiskelija-asuntoja, mutta hanke hylättiin pian liian kalliina. Siiloalue suojeltiin vuonna 2000 teollisuushistoriallisin perustein asemakaavalla, mutta kaava peruttiin kaksi vuotta myöhemmin, koska rakennuksista löytyi ihmisille haitallista mikrobikasvustoa. 2004 siiloalueen omistus siirtyi Oy Business Park Auralle.


title: Raunistulan rehutehdas

text: Rehutehdas purettiin vuoden 2010 aikana ja YIT on rakentanut paikalle kerrostaloja. Alueelle, joka on nimetty Barkerinrannaksi, on kaavoitettu kahdeksan punatiilistä kerrostaloa, joista kuudes valmistui syystalvella 2015.


title: Lindow’n mies

text: Lindow’n mies (virallinen nimi Lindow II) on rautakautinen suoruumis, joka löydettiin 1. elokuuta 1984 Lindow’n turvesuolta, Cheshirestä Luoteis-Englannista. Lindow’n miestä on kuvailtu yhdeksi 1980-luvun tärkeimmistä arkeologisista löydöistä. Lindow’n miehen kuolinsyytä ei tiedetä varmasti, mutta kyseessä on epäilty olleen rituaalimurha. Ruumis on ollut näytteillä British Museumissa, mutta sitä on lainattu ajoittain lähelle sen alkuperäistä löytöpaikkaa Manchesterin museoon.


title: Lindow’n mies

text: Lindow’n miehen ruumiin löysi alun perin turpeennostoyhtiön työntekijä Lindow Moss -nimisen suon reunalta. Hän nosti puunpalalta näyttäneen esineen maasta ja pudotti sen, jolloin sitä peittänyt turvekerros karisi ja se paljastui ihmisen jalkaluuksi. Löydön jälkeen paikalle tuotiin paikallinen arkeologi Rick Turner. Hän huomasi maasta törröttävän ihonpalan ja 6. elokuuta paikalla oli jo joukko arkeologeja. Joukko leikkasi turpeesta kolme sivua ja sen jälkeen palan alle liu’utettiin pala vaneria, jonka avulla ruumis nostettiin maasta. Ruumis vietiin paikallisen sairaalan ruumishuoneelle, sillä poliisi tutki lähellä sattunutta murhatapausta. Radiohiiliajoituksen avulla saatiin kuitenkin nopeasti selville, että ruumis oli vähintään tuhat vuotta vanha. Tämän jälkeen ruumis luovutettiin British Museumille.


title: Lindow’n mies

text: Syyskuun aikana British Museumin tutkijat poistivat turpeen käyttäen käsiään sekä erilaisia puisia ja muovisia työkaluja. Mätänemisen estämiseksi ruumis pidettiin jatkuvasti 4 °C:n lämpötilassa. Ruumiin puhdistamisen jälkeen kävi ilmi, että se koostui päästä, käsistä ja yläruumiista ja että ruumis kuului noin 25-vuotiaana kuolleelle miehelle. Radiohiiliajoituksella miehen kuolinajankohdaksi on määritelty 2 eaa.–119 jaa. Ruumis oli alaston, mutta vasempaan käsivarteen ja miehen kaulan ympärille oli kiedottu köyttä. Turpeen leikkaamiseen käytetty kone oli vahingoittanut navan alapuolista vartaloa, mutta vahingot saatiin korjattua. Ruumiin hyvän säilymisen takia Lindow’n miehestä tuli sensaatio. Kohuun vaikutti myös miehen väkivaltainen kuolintapa. Lindow’n mies oli säilynyt hyvin suon hapettoman ja happaman ympäristön takia. Tämän kaltainen ympäristö onkin tavallisin ruumiiden säilymiseen vaikuttava tekijä Euroopassa. Tutkimusten jälkeen ruumis kylmäkuivattiin ja pantiin esille erityisesti suunniteltuun näyttelytilaan. Lindow’n miehen jälkeen noin 15 kilometrin päässä sen löytöpaikasta löydettiin Lindow IV -nimellä tunnettu miehen reiden jäännökset. On mahdollista, että kyseessä on itse asiassa Lindow’n miehen reisi.


title: Lindow’n mies

text: Tukirangan ja takahampaiden tutkimuksen perusteella pääteltiin, että Lindow’n mies oli nuori ja hyvin ravittu. Kuolinhetkeä edeltävistä vammoista tai sairauksista ei ollut merkkejä, vaikkakin miehellä oli suolistomatoja ja hän kärsi lievästä nivelrikosta. Miehen kynnet olivat hyvin hoidetut. Näistä seikoista on päätelty, että mies ei ollut tehnyt raskasta ruumiillista työtä. Pituudeltaan mies oli 168 senttiä ja hän painoi 60–65 kiloa. Hänen viimeinen ateriansa sisälsi happamatonta leipää, joka oli tehty vehnästä ja ohrasta ja paistettu tulella..


title: Lindow’n mies

text: Lindow’n miehen kuolema oli ollut väkivaltainen. Miestä oli isketty kolmesti päähän kapeateräisellä kirveellä, mutta hän ei ollut kuollut näihin vammoihin, sillä haava oli turvonnut, mikä osoittaa sydämen sykkineen vammojen jälkeenkin. Mies oli saanut myös kovan iskun selkäänsä, mikä oli murtanut yhden kylkiluun. Iskun aiheuttaja oli mahdollisesti jonkun toisen polvi. Päähän tehtyjen iskujen jälkeen miehen kaulan ympärille sidottiin köysi ja sen taakse pistettiin keppi. Tämän jälkeen hänet kuristettiin kaularaudan tapaan. Miehen niska murtui kuristamisen yhteydessä. Niskan murruttua mies kuoli, mutta vielä kuoleman jälkeen hänen surmaajansa katkaisivat miehen kaulan. Tämän jälkeen ruumis upotettiin suonsilmäkkeeseen.


title: Lindow’n mies

text: Todennäköistä on, ettei miestä tapettu sattumanvaraisesti. Tappajien motiiveja ei kuitenkaan tunneta. Surmatavan monimutkaisuus ja ruumiin upottaminen suohon viittaisivat kuitenkin siihen, että Lindow’n mies oli ihmisuhri. Miehen tappotapa viittaisi siihen, ettei uhrille haluttu tuottaa ylimääräisiä kärsimyksiä. Mies oli nimittäin menettänyt tajuntansa päähän kohdistuneiden iskujen jälkeen. Mies saattoi olla vapaaehtoinen uhri, mutta sitä ei pystytä todistamaan. Miehen vatsasta löytyi mistelin siitepölyhiukkasia, ja misteli puolestaan liitetään usein druideihin. Siksi onkin arveltu, että uhraus olisi liittynyt druidien johtamiin uskonnollisiin menoihin.


title: Milanon maakunta

text: Milanon maakunta () oli yksi Italian maakunnista. Se sijaitsi Lombardian alueella Italian pohjoisosassa.


title: Milanon maakunta

text: Milanon maakunnan pinta-ala oli 1 575 km² ja asukasluku vähän yli 3 miljoonaa (2013). Maakunta muodostui 134 kunnasta, ja sen pääkaupunki oli Milano.


title: Milanon maakunta

text: Vuoden 2009 alussa 55 Milanon maakunnan koillisosan kuntaa muodostivat uuden Monza e Brianzan maakunnan. 1. tammikuuta 2015 Milanon maakunta korvattiin Milanon metropolikaupungilla ().


title: Jesse James (näyttelijä)

text: Jesse James (s. 14. syyskuuta 1989) on yhdysvaltalainen näyttelijä. Hän on näytellyt useissa elokuvissa vuodesta 1997 alkaen ja tullut tunnetuksi myös television puolelta.


title: Jesse James (näyttelijä)

text: James syntyi Palm Springsissä, Kaliforniassa. Hän on musiikinharrastaja.


title: Panzer-Abteilung 211

text: Saksan 211. panssaripataljoona ("Panzer-Abteilung 211") oli toisen maailmansodan aikaan vuosina 1940–1945 toiminut saksalainen panssariyksikkö. Pataljoona toimi Suomessa jatkosodan ja Lapin sodan aikana osana Saksan 20. vuoristoarmeijaa.


title: Panzer-Abteilung 211

text: Sen kalustona oli Somua S-35- ja Hotchkiss H-39- panssarivaunuja. Pataljoonalla ei ollut muita vaunumalleja ennen kevättä 1944, jolloin se sai täydennyksenä kuusi Panzer III -vaunua.


title: Luettelo kansalliseläimistä

text: Kansalliseläin on kansalliseksi symboliksi valittu eläin.


title: Puuvillat

text: Puuvillat ("Gossypium") on malvakasvien suku, jonka neljää lajia viljellään puuvillan tuottamiseksi. Teksasinpuuvilla ("Gossypium hirsitium") on tärkein puuvillalajeista edustaen noin 90 % kaikesta viljellystä puuvillasta. Tekstiilikuidun lisäksi puuvilloista saadaan siemeniä, josta tuotetaan öljyä, jota käytetään ruokaöljynä, rehusekoituksissa ja teollisuudessa esimerkiksi saippuantuotannossa.


title: Puuvillat

text: Kaiken kaikkiaan sukuun kuuluu nelisenkymmentä lajia varpuja ja pieniä pensaita, joita elää luonnonvaraisina subtrooppisilla ja trooppisilla alueilla maapallon eri puolilla. Australiassa luonnonvaraisia lajeja on 17.


title: Sariwon

text: Sariwon (, hanja 沙里院市, McCune–Reischauer "Sariwŏn-si") on Korean demokraattisen kansantasavallan Pohjois-Hwanghaen maakunnan pääkaupunki. Se sijaitsee sisämaassa maakunnan länsirajalla Pjongjangin eteläpuolella. Vuoden 2008 väestönlaskennan mukaan Sariwonissa oli 307 764 asukasta.


title: Porin teatterinuoret

text: Porin Teatterinuoret ry (PTN) on Suomen suurin lasten- ja nuorten harrastajateatteri. Yhdistykseen kuuluu 200 aktiivijäsentä ikähaarukalla 9-20+, kaikkiaan jäseniä on 300. Yhdistys on Satakunnan harrastajateatteriliitto Hartekan, Suomen Harrastajateatteriliiton (SHTL) ja Työväen näyttämöiden liiton jäsen.


title: Porin teatterinuoret

text: Porin Teatterin nuoret- nimellä aloittaneen yhdistyksen perustivat vuonna 1971 Ritva Siikala ja Noora Männistö ja nimi vaihtui Porin Teatterinuoriksi 1975. Aluksi paikkana oli Porin Teatteri, mutta 1973 otettiin käyttöön Porin Työväenopiston tilat ja myöhemmin toimipisteitä perustettiin eri kaupunginosiin. Jäseniä oli aluksi 20, mutta luku oli 200 jo vuonna 1976. Vuonna 1981 Teatterinuoret muutti Annankatu 6:ssa sijaitsevaan vanhaan teollisuuskiinteistöön, joka sai nimen Kulttuuritalo Annankatu 6 eli Annis.


title: Porin teatterinuoret

text: Porin Teatterinuoret ry. on uskonnollisesti sitoutumaton järjestö, joka pyrkii antamaan jokaiselle halukkaalle mahdollisuuden harrastaa teatteria ja vuosittain etenevää tavoitteellista taidekasvatusta. Näytelmien valmistamisen ohella järjestetään muutakin teatterialan koulutusta, kuten improvisaatio- tai näyttämötaistelukursseja. Kysyntä on Teatterinuoriin kuitenkin niin kova, että osan halukkaista on jouduttava jonotuslistalle.


title: Porin teatterinuoret

text: Teatterinuorten ohjelmistoon kuuluu sekä klassikkonäytelmiä että ohjaajien omia tekstejä ja dramatisointeja. Vuosittain ensi-iltoja tulee seitsemisen kappaletta, yksi jokaiselta ryhmältä. Ohjaajat ovat saaneet teatterialan koulutuksen tai ovat kokeneempia näyttelijöitä Teatterinuorten omista riveistä. Harjoitukset ja esitykset pidetään pääsääntöisesti Kulttuuritalo Annankatu 6:n tiloissa. Teatterinuoret järjestää säännöllisesti ohjaajatyöpajoja, joissa jokainen ryhmästä ohjaa osan näyelmästä ja näyttelee toisten ohjaamissa kohtauksissa. Lisäksi ovat pikkujoulujuhlat, Päivänkakkaraleiri (a.k.a. Kakkis) ja Teatterivierailu, joilla pyritään kasvattamaan ja pitämään yllä ryhmien välistä yhteishenkeä. Yhdistyksen johtokuntaan kuuluu lapsia, nuoria ja ohjaajia, jotka yhdessä hallinnoivat organisaatiota. Improvisaatiokeikkoja on tehty tilauksesta eri järjestöjen tapahtumiin, kuten pikkujoulujuhliin.


title: Henry Wadsworth Longfellow

text: Henry Wadsworth Longfellow (27. helmikuuta 1807 Portland, Maine – 24. maaliskuuta 1882 Cambridge, Massachusetts) oli yhdysvaltalainen runoilija ja professori.


title: Henry Wadsworth Longfellow

text: Longfellow syntyi Portlandissa Mainessa. Hänen isänsä oli lakimies ja isoisänsä Yhdysvaltain itsenäisyyssodan kenraali ja kongressin jäsen Peleg Wadsworth. Poika aloitti koulunkäynnin vain kolmivuotiaana yksityisessä "dame schoolissa" ja kuusivuotiaana hän pääsi Portland Academyyn. Oppilaana hän oli innokas ja oppi sujuvasti latinaa. Ensimmäisen runonsa hän julkaisi lehdessä vuonna 1820. Longfellow oli akatemiassa aina nelitoistavuotiaaksi, mutta vietti kesänsä isoisän maatilalla Hiramin lähellä.


title: Henry Wadsworth Longfellow

text: Syksyllä 1822 viisitoistavuotiaana hän lähti Bowdoin Collegeen, jonka perustajia hänen isoisänsä oli ollut. Longfellow opiskeli kirjallisuutta ja julkaisi säännöllisesti runoja. Hän ystävystyi myös kirjailija Nathaniel Hawthornen kanssa. Valmistuttuaan 1825 hänelle tarjottiin professorin paikkaa yliopistossaan. Keväällä 1826 hän lähti kuitenkin kiertomatkalle Eurooppaan. Se kesti kolmisen vuotta. Kierrettyään Ranskan, Espanjan, Italian, Saksan, Ranskan ja Englannin kautta hän palasi Yhdysvaltoihin 1829.


title: Henry Wadsworth Longfellow

text: Yliopistossa hän kirjoitti ranskan, italian ja espanjan kielen oppikirjat sekä matkakertomuksen "Outre-Mer: A Pilgrimage Beyond the Sea". Longfellow meni naimisiin Mary Storer Potterin kanssa 1831. Hänelle tarjottiin paikkaa Harvard Collegesta, mutta silti Longfellow matkusti jälleen vuodeksi ulkomaille. Mary sai tällä välin keskenmenon ja kuoli marraskuussa 1835 ennen Longfellow’n paluuta.


title: Henry Wadsworth Longfellow

text: Myöhemmin Longfellow alkoi kosiskella teollisuusmies Nathan Appletonin tytärtä Frances ”Fanny” Appletonia. Frances ei ollut aluksi kiinnostunut, mutta seitsemän vuoden jälkeen Longfellow sai häneltä 1843 kirjeen, jossa hän suostui avioon. Häät järjestettiin pian ja pariskunta sai kuusi lasta.


title: Henry Wadsworth Longfellow

text: Toisen matkakertomuksensa "Hyperion, a Romance" hän julkaisi 1839. Hänen aikaiset runokokoelmansa "Voices of the Night" ja "Ballads and Other Poems" tekivät hänestä suositun. Merkittävimmän tietoteoksensa "Evangeline, A Tale of Acadie" hän julkaisi 1847. Se on tyyliltään kreikan ja latinan klassikkoja muistuttava tarina Acadiasta brittikuvernöörin määräämän väestön pakkosiirron ajalta.


title: Henry Wadsworth Longfellow

text: Longfellow jätti yliopiston 1854 omistautuakseen kokonaan kirjailijanuralle. Hän siirtyi eeppisen runouteen teoksellaan "Laulu Hiawathasta" (The Song of Hiawatha, 1855), joka kertoo ojibway-kansan kohtaloista. Longfellow kuvasi teosta ”intiaanien eddaksi” ja se on kirjoitettu samaan runomittaan kuin Kalevala. Longfellow ei ikinä tunnustanut Kalevala-yhteyttä, ja se jäi tutkijoiden kiistelyn kohteeksi 1960-luvulle asti. Todennäköisesti Longfellow sai vaikutteita Kalevalan saksannoksesta.


title: Henry Wadsworth Longfellow

text: Tunnettuihin Hiawatha-runoihin kuuluu ”The Children’s Hour”, joka on usein mainittu suosituimmaksi yhdysvaltalaiseksi runoksi.


title: Henry Wadsworth Longfellow

text: Kuumana päivänä heinäkuussa 1861 Fanny sai kuolettavia palovammoja, kun hänen vaatteensa syttyivät tuleen, ja häntä pelastanut Longfellow paloi niin pahasti, ettei päässyt osallistumaan hautajaisiin. Longfellow järkyttyi tapahtuneesta ja turvautui laudanumiin ja eetteriin.


title: Henry Wadsworth Longfellow

text: Longfellow oli kriitikkojen suosiossa, mutta myöhemmin äänet alkoivat muuttua. Häntä ennen ylistänyt Edgar Allan Poe syytti häntä jäljittelystä, etenkin Alfred Tennysonin matkimisesta. Myös Margaret Fuller arvioi häneltä puuttuvan voimallisuutta ja mielikuvitusta. Runoilija Walt Whitman piti Longfellow’ta eurooppalaisten muotojen matkijana. Sen sijaan Lontoossa, jossa "London Quarterly Review" tuomitsi kaiken amerikkalaisrunouden, Longfellow’ta pidettiin yhtenä ”kahdesta tai kolmesta poikkeuksesta.”


title: Henry Wadsworth Longfellow

text: Arvosteluista huolimatta Longfellow’sta tuli aikansa suosituin runoilija. Hänen 70-vuotissyntymäpäiväänsä juhlittiin paraatein ja puhein.


title: Henry Wadsworth Longfellow

text: Viimeiset vuotensa hän vietti kääntämällä Dante Alighierin "Jumalaista näytelmää". Täydellistääkseen käännöksen hän kutsui vuodesta 1864 keskiviikkoisin ystäviään arvioimaan käännöstä. Useimmin vieraisilla kävivät William Dean Howells, James Russell Lowell ja Charles Eliot Norton.


title: Henry Wadsworth Longfellow

text: Keväällä 1882 Longfellow sairastui. Hän hoiti ankaria vatsakipujaan oopiumilla ja kuoli peritoniittiin 24. maaliskuuta 1882.


title: WALL-E

text: WALL•E on animaatiostudio Pixarin tulevaisuuteen sijoittuva ja kahden robotin romanssista kertova animaatioelokuva vuodelta 2008. Komedian ohjasi Andrew Stanton ja sen ääninäyttelijöitä olivat muun muassa Ben Burtt, Sigourney Weaver, Jeff Garlin ja Fred Willard.


title: WALL-E

text: Elokuva oli menestys ja voitti ilmestymisvuotenaan parhaan animaatioelokuvan Oscar-palkinnon. Vuonna 2016 elokuva äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: 49er (jolla)

text: 49er on yksityyppinen kilpapurjehdusjolla. 49er on skiffi-tyyppinen ja erittäinen suorityskykyinen. Jollaa purjehditaan kahden hengen miehistöllä ja molemmilla on käytössään trapetsit veneen tasapainottamiseen. Spinaakkeri on epäsymmetrinen. Kevyemmille purjehtijoille suunniteltu rinnakkaismalli 49er FX on suosittu naisten keskuudessa.


title: 49er (jolla)

text: Yksitrapetsinen 29er on samantyyppinen mutta pienempi kuin 49er.


title: 49er (jolla)

text: 49er oli ensimmäistä kertaa olympialuokkana Sydneyn olympialaisissa 2000 ja luokan suosio on siitä alkaen kasvanut. Suomalaiset Jyrki Järvi ja Thomas Johanson voittivat luokan ensimmäiset olympiakultamitalit Sydneyssä.


title: Kolossus

text: Kolossus on Keep of Kalessinin neljäs studioalbumi, joka julkaistiin 6. kesäkuuta 2008.


title: Kolossus

text: Kaikki kappaleet säveltänyt Obsidian C. sekä sanoittanut Torstein Parelius ja Keep of Kalessin.


title: Koirankieli

text: Koirankieli eli rohtokoirankieli ("Cynoglossum officinale") on noin puolen metrin korkuinen, kaksivuotinen kukkiva lemmikkikasvi. Se on yksi koirankielten suvun Suomessa kasvavista lajeista.


title: Koirankieli

text: Koirankieli kasvattaa ensimmäisenä vuonna lehtiruusukkeen. Toisena vuonna ruusukkeesta kasvaa kukkavarsia, joita voi olla useita. Kukkavarret ovat jäykkiä, pystyjä ja 30-70 cm korkeita. Lehdet ovat kapeita, suikeita ja tylppäkärkisiä. Lehtiä on varressa tiheässä. Ruusukkeen ja kukkavarsien alemmat lehdet ovat ruodillisia, ylemmät ruodittomia. Kasvin kaikki vihreät osat ovat tiheään pehmeäkarvaisia.


title: Koirankieli

text: Kukinnot ovat varren latvassa ja lehtihangoissa olevia viuhkoja. Viuhkossa on runsaasti kukkia, mutta vain muutama on yleensä kerrallaan avoinna. Teriö on vajaan senttimetrin läpimittainen, torvimainen, ja siinä on viisi pyöreäreunaista terälehteä. Teriön torven sisäpinnalla on viisi kyhmyä, joiden kohdalta torvi on ahdas. Heteet ja emit ovat tämän kaventuman takana, torven takaosassa. Kukat ovat aluksi ruskehtavan punaiset, mutta muuttuvat vanhempina sinipunaisiksi.